Aktuelno Institucije Istražujemo Prenosimo\nOct 7, 2020 Komunalna milicija, Komunalna policija, Milan Đorđević\nAutor: Niška Inicijativa, Srđan Nonić, Pravni portal/Nenad Jevtić:\nUz konsultacije sa pravnicima i advokatima, kao i uz razgovor sa građanima Niša, došli smo na ideju da napišemo tekst u kome ćemo da pokušamo da približimo materiju rada i kažnjavanja Komunalne Milicije grada Niša po Zakonu o bezbednosti saobraćaja (ZOBS-a).\nNenad Jevtić sa Pravnog portala pojasnio u više tekstova o čemu se radi u postupcima i načinu kažnjavanja Komunalne Milicije u okviru ZOBS-a. Po njegovom mišljenju, kao i po objašnjenju koje je dao u više tekstova na ovu temu i teme o Komunalnoj Miliciji grada Beograda, dotakao se teme o nadležnosti za pisanje kazni u saobraćaju od strane Komunalaca.\nU Nišu nije nepoznato da se u nekim organizacionim jedinicama grada radi van okvira propisa i zakona.\nEvo nekoliko pojašnjenja koje nam je Jevtić dao u razgovoru za tekst koji pišemo.\nZaustavljanje vozila od strane Komunalaca\nKomunanlna Milicija je nadležna za komunalne delatnosti koje su u okviru i propisane od strane lokalne samouprave. ZOBS je zakon na nivou cele države, kao takav propisuje da je nadležnost nad primenom ovog zakona u rukama Policije, tj Saobraćajne policija grada Niša, u slučaju Niša. Takođe pojašnjava da neke nadležnosti koje su oni sami sebi dali funkcionišu samo u domenu onih pojedinaca koji plate polovinu kazne i neće da gube vreme, na šta oni i igraju. Isto bi bilo da Komunalci pišu kaznu za gradnju bez građevinske dozvole. Ni za to, ni za saobraćajne prekršaje nisu nadležni.\nU skorijem primeru u Nišu, sve kazne koje su izrečene u vreme Vanrednog stanja a za koju su se kažnjeni građani odlučili za sudsko odlučivanje povodom istih, su odbačene, jer ih je podneo nenadležan organ za postupanje i kažnjavanje.\nU slučaju kazni Komunalaca po članovima ZOBS-a, dovoljno je da se angažuju advokati, koji će se obratiti Prekršajnom sudu, i u slučaju odbacivanja, troškove i vašeg advokata kao i postupka nećete snositi vi. Ne postoji garancija da će sve da se ovako odigra, ali i dalje imamo privid pravne države u nekim segmentima. Da ne bude opet primera kako ne treba da se plaćaju računi za struju, pa da nam drugi budu krivi. Rok za podnošenje zahteva za sudsko odlučivanje po prekršajnim prijavama je 8 dana. Shvatite ovaj klip kao savet, uputstvo i poziv na shvatanje svojih prava…\nPrekinuta akcija Komulanaca čim se upali kamera\nTakođe pozivam sve građane koji imaju posla sa Komunalnom Milicijom, da u slučaju bilo kakve rasprave sa njima i njihovih pisanja kazni, snimaju postupanje uniformisanih lica i nikako ih ne ometaju u postupanju. Snimke prosledite redakciji Niške Inicijative, i ako se uklapaju u društveni standard, objavićemo da javnost vidi.\nPažljivo pročitajte tekst na linku ispod, detaljno su objašnjeni članovi zakona i način postupanja, nadležnost i sl.\nDa li je komunalna milicija nadležna za saobraćajne prekršaje?\nOvo je samo jedan od tekstova kojim smo obuhvatili rad i nezakonitosti u postupanju Komunalne Milicije grada Niša, kao i načelnika i ljudi koji vode ovu službu.\nNačenik Komunalne Milicije Milan Đorđević se po starom običaju ne javlja na pozive Niške Inicijative, ali to je stari manir odgovornih ljudi u Nišu. Pitaćemo ga uživo kad ga sretnemo sve što nas zanima.


KARTE ZA NOVIČIN OPROŠTAJ OD ČETVRTKA U PRODAJI: Poznate i cene, najjeftinije ulaznice samo 300 dinara!\nSve je spremno za poslednji meč Novice Veličkovića u crno - belom dresu\nObjavljeno: 08.09.2021. 13:17h\nSutra počinje prodaja ulaznica za utakmicu #KKPartizan - @AnadoluEfesSK 📑 https://t.co/N0ycRMXvhc Sve je spremno za crno-beli spektakl! pic.twitter.com/QYVbnfrIoQ\n— KK Partizan NIS (@PartizanBC) September 8, 2021\nZORAN STEVANOVIĆ: Talenti sada suviše rano odlaze, ne stignu da imaju pravi odnos prema zemlji i nacionalnom dresu!\nPARTIZAN IPAK POBEDIO U KRAGUJEVCU: Crno-beli nakon preokreta u drugom poluvremenu slomili optor Radničkog!\nSAVIĆ OŠTRO O ABA LIGI: Jedino kod nas na svetu menadžeri su VLASNICI klubova, DRUGI TIMOVI igraju protiv prvog\nNovica VeličkovićKK PartizanNovicin oproštajOproštajna utakmicaHumanitarna utakmicaGrobari


Autoput 'Miloš Veliki' - program za sutrašnji SPEKTAKL\nIzvor: Mondo, 17.Avg.2019, 12:30\nPredsednik Srbije Aleksandar Vučić prisustvovaće sutra po podne otvaranju autoputa "Miloš Veliki", na deonici od Obrenovca do Ljiga.\nVučić će u 16.30 sati na naplatnoj rampi Obrenovac razgovarati sa predstavnicima kompanija koji su gradili ovu deonicu.\nU 17.10 časova, na isključenju za Ub, predsednik Vučić razgovaraće sa radnicima i predstavnicima >> Pročitaj celu vest na sajtu Mondo << kompanija koje su gradile ovu deonicu kao i sa lovcima i ribolovcima iz Fazanerije Ub.\nNa petlji Lajkovac-Valjevo, u 17.50 časova, predsednik Srbije prisustvovaće predstavljanju turističkog potencijala koji se otvara novim autoputem i razgovaraće sa radnicima i predstavnicima kompanija koje su gradile ovu deonicu.\nU 19.30 časova, kod petlje Ljig, predsednik Srbije Aleksandar Vučić obratiće se građanima i tom prilikom označiti početak puštanja u saobraćaj autoputa "Miloš Veliki".\nRadio Televizija Vojvodine: Svečano otvoren auto-put "Miloš Veliki", sledi Šumadijski koridor\nIzvor: RTV Pink, 17.Avg.2019


Deonice Fejsbuka na dnu, rezultat poslovanja loš | Autonomija\nDeonice Fejsbuka na dnu, rezultat poslovanja loš\nAli, promet firme je porastao za 32 odsto u odnosu na prethodnu godinu, na 1,18 milijardi dolara, dok se očkivalo 1,15 milijardi\nŠampion društvenih mreža sveta pao je u petak na berzi, dospevši, po objavljivanju razočaravajućih rezultata, na nivo nizak bez presedana.\nCena deonica te firme sa sedištem u Kaliforniji koja je debitovala na Njujorškoj berzi 18. maja, pala je samo u petak za čak 11,7 odsto, na 23,71 dolara što je 38 odsto ispod cene s kojom su maja izašle na berzu – 38 dolara.\nAkcije Fejsbuka su u petak u jednom trenutku bile pale na 22,28 dolara.\nFejsbuk je u četvrtak objavio neto gubitak od 157 miliona dolara, dok je pre godinu dana imao prihod od 159 miliona dolara.\nAli, promet firme je porastao za 32 odsto u odnosu na prethodnu godinu, na 1,18 milijardi dolara, dok se očkivalo 1,15 milijardi.\nPad od petka je izraz „zabrinutosti (investitora) zbog načina na koji ta kompanija očekuje da stvori značajan prihod preko mobilnih uređaja“, objašnjeno je na sajtu za finansijske analize http://247WallSt.com.\nTo se odrazilo i na investitore, te je „Berkliz“ (Barclays) prognozu cene deonica Fejsbuka smanjio sa 35, na 31 dolar po komadu.\nNasuprot tome, „Kredi Suis“ (Credit Suiše) je zadržao procenu buduće cene od 34 dolara, uz napomenu da je Fejsbuk „dobro pozicioniran da zaradi od rasta društvenih mreža“.


Otadžbina: Priština preuzima kontrolu nad nebom iznad KIM do sedam kilometara - JUGPRESS\nOtadžbina: Priština preuzima kontrolu nad nebom iznad KIM do sedam kilometara\nPostavio: Jugpress Januar 11, 2019\nNarodni pokret Srba sa Kosova i Metohiji „Otadžbina“ navodi u današnjem saopštenju da se “u prorežimskim medijima prećutkuje informacija da Priština tokom januara treba da preuzme kontrolu neba iznad Kosova i Metohije do visine od 7 hiljada metara”.\n” Tu činjenicu juče je objavio i ministar infrastrukture u vladi samoproglašene republike Kosovo Palj LJekaj. Bez saglasnosti Aleksandra Vučića nebo iznad južne srpske pokrajine ne može da se preda separatistima jer je suprotno Kumanovskom sporazumu. Na ružan i bezobziran način vrhovni komandant Vojske Srbije odrekao se „nebeske Srbije“, navodi se u saopštenju.\nNarodni pokret Srba sa Kosova i Metohije „Otadžbina“ “podseća građane Srbije da je predsednik Srbije dao i prećutnu dozvolu za formiranje vojske Kosova na tajnom sastanku sa Hašimom Tačijem u Parizu. Na konkurs za prijem u separatističku vojsku Kosova za 70 mesta prijavilo se više od 300 Srba. Bez prećutne saglasnosti aktuelne vlasti iz Beograda Srbi se ne bi prijavljivali. Uostalom, Aleksandar Vučić kao uslov za nastavak pregovora sa Prištinom ne postavlja odluku o poništenju vojske Kosova neko samo ukidanje taksi na robu iz Srbije. NJegova „Srpska lista“ nije ni uložila prigovor na ustavni zakon zbog formiranja vojske Kosova iz čega sledi da im ta odluka nije mrska.\nU novogodišnjem intervjuu za „Kurir“ predsednik Srbije bezobrazno sve one koji su za zamrznuti konflikt naziva licemerima. Narodni pokret Srba sa Kosova i Metohija „Otadžbina“ i srpski narod sa KiM su za zamrznuti konflikt i nisu licemeri ali je zato Aleksandar Vučić izdajnik”, navodi se u saopštenju.\n” U svojoj kampanji za stvaranje Velike Albanije predsednik Srbije kaže da ako se ne odreknemo Kosova nego pristanemo da Kosovo bude deo Srbije Albanci će u Skupštini Srbije imati 80 poslanika a Hašim Tači i Ramuš Haradinaj biće predsednici Vlade Republike Srbije, što je krajnji idiotizam. Prema broju glasača od 420 hiljada koliko je bilo albanskih glasova na poslednjim izborima za skušštinu samoproglašene republike Kosovo, Albanci u skupštini Srbije ne bi imali više od 35 poslanika. A u normalnoj Srbiji tj. Srbiji bez Aleksandra Vučića mesto i Tačiju i Haradinaju biće u zatvoru a ne na tajanstvenim lokacijama na kojima se sastaju sa predsednikom Srbije.\nI ne samo to, predsednik Odbora za KiM u Skupštini Srbije Milovan Drecun govori o Velikoj Albaniji kao nepovratnom procesu. Čovek je posle brojnih knjiga o srpskim borbama na Košarama i odbrani Kosova i Metohije promenio ideologiju i sada je za Veliku Albaniju. Danas je nažalost najgori politički šljam zajahao Srbijom\nU svojim nastupima na pitanje zašto mora da se odrekne Kosova i Metohije Aleksandra Vučić kaže da je to zbog budućnosti njegove dece. Predsednika uopšte ne brine sudbina više od 30 hiljada srpske dece sa Kosova i Metohije koja će po sveobuhvatnom mirovnom sporazmumu Beograda i Prištine završiti u Velikoj Albaniji.\nKada se sve ovo ima u vidu čude reči njegove svetosti patrijarha srpskog Irineja koji kaže da je sam Bog poslao Aleksandra Vučića da odbrani Kosovo i Metohiju. Još kaže da pod njegov kišobran svi treba da stanemo u odbrani Kosova i Metohije. Kako taj kišobran predviđa razgraničenje između Srba i Albanaca na Kosovu i Metohiji gde će se najveći broj srpskih crkava i manastira naći u Velikoj Albaniji ta odbrana je nelogična, zbunjujuća i katastrofalna.\nSrpske svetinje po sveobuhvatnom mirovnom sporazumu Beograda i Prištine naći će se u Velikoj Albaniji i to u godini kada se obeležava 800 godina od proglašenja autokefalnosti srpske pravoslavne crkve.\nNarodni pokret Srba sa Kosova i Metohije „Otadžbina“ teškom mukom može da prihvati da patrijarh svoje sedište neće da prebaci u Pećku patrijaršiju, ali ne može da shvati poruke njegove svetosti jer one nisu u interesu srpskog naroda na Kosovu i Metohiji.\nI pred Bogom i pred istorijom svi ćemo biti krivi za gubitak južne srpske pokrajine ali oni koji su na vrhu i bliže Bogu oni će biti najviše krivi. Istorija im to neće oprostiti”, navodi se u saoštenju Narodnog pokreta Srba sa Kosova i Metohije „Otadžbina“ koje u celini prenosimo, kao i sva druga saopštenja dostavljena JUGpressu.\nJelena Spirić o svom prelasku iz DS u Stranku slobode i pravde\nZlatno jaje u Spomen parku\nNa graničnim prelazima zadržavanja do jedan sat\nSpecijalističke ambulante ne rade za praznike\nNa prolećnom Sajmu zapošljavanja rekordan broj obrazovnih ustanova\nHapšenje u fondu PIO zbog primanja mita\nPočela rekonstrukcija ulica u Sat mahali\nU Nišu uspešno realizovan Program Koka kola podrške mladima\nDežurne službe Zdravstvenog centra Vranje\nLeskovacka muckalica na Jelena Spirić o svom prelasku iz DS u Stranku slobode i pravde\nspotic na Jelena Spirić o svom prelasku iz DS u Stranku slobode i pravde\nkalimero na Jelena Spirić o svom prelasku iz DS u Stranku slobode i pravde\nPreletacica na Jelena Spirić o svom prelasku iz DS u Stranku slobode i pravde\nНикола Стојиљковић na U Vranju će biti rekonstruisan Gradski park za 134 miliona\nArhive Odaberite mjesec April 2019 (424) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


You are at:Home»Vesti»Održan prvi ovogodišnji AFA biznis ručak\nAFA asocijacija (Association for Affirmation of Women’s Potential and Networking) udruženje posvećeno kreiranju platforme za povezivanje žena i njihovo aktivno učešće u društveno važnim projektima, organizovalo je 24. januara prvi ovogodišnji biznis ručak na kojem je počasni gost bio ministar finansija u Vladi Republike Srbije Dušan Vujović.\nViše od 70 učesnika ovog skupa je imalo priliku da iz prve ruke sazna šta nas u godini pred nama očekuje na polju ekonomije.\nMinistar finansija Dušan Vujović je u svom uvodnom izlaganju govorio o ekonomskim kretanjima i planovima Vlade Srbije za 2018. godinu, o ekonomskim reformama i trendovima u 2018. kao i o rodno odgovornom budžetiranju. Komentarišući strukturne reforme ministar Vujović je naglasio da postoji devet oblasti ovih reformi kao i osamnaest podoblasti od kojih čak četrnaest imaju rodni aspekt.\nMinistar je posebno ukazao na važnost četvrte oblasti prioritetnih strukturnih reformi koja se odnosi na poslovni ambijent i borbu protiv sive ekonomije u okviru koje rodni aspekt imaju paket mera za poboljšanje pristupa sredstvima MSPP i uvođenje korporativnog upravljanja u javnim preduzećima sa ciljem povećanja broja žena članica upravnih odbora.\nMinistar je poručio da treba da se fokusiramo na oblasti koje će u budućnosti imati veoma visoku stopu rasta i da podržimo stvari iz oblasti digitalne ekonomije. On je naglasio i da ne treba da se vraćamo u prošlost i zanosimo idejom da je udeo industrije u BDP-u potrebno povećati na 60 odsto. „ Srbija je 2017. godinu završila sa suficitom od 1,0 odsto BDP-a, a ovu godinu planira deficit od 0,6 odsto BDP-a na nivou centralne države i od 0,7 odsto na nivou opšte države. Deficit je četiri puta manji od Mastrihta, a sve zemlje u Evropi imaju problema da ispoštuju Mastriht”, ukazao je ministar Vujović. Reforme i restriktivna politika su, kako je on ukazao, bile neophodne, jer je situacija u budžetu Republike Srbije 2014. godine bila katastrofalna. Ministar je na današnjem skupu AFA ženske mreže naveo i da se, osim infrastrukture u koju Vlada Srbije ulaže, privodi kraju i program ekonomskih reformi poznatiji kao ERP, kojim je predvidjena reforma poreske uprave i reforma načina upravljanja javnim finansijama.\nOvaj skup predstavlja prvi u nizu koje AFA priprema za svoje članice na kojima će biti pokrivene različite teme koje su važne za razvoj ekonomije, privrede i društva i koje možemo zajedno da unapredimo, podstičući kros-sektorsku saradnju i zajednički angažman, najavljuje se u saopštenju za medije izdatom nakon skupa.\nAFA asocijacija biznis ručak Dušan Vujović ministar finansija strukturne reforme


Izgradnja kinesko-srpskog industrijskog parka u Smederevu\nMinistar privrede u Vladi Republike Srbije Goran Knežević i predsednik "Hibis grupe" Ju Jong potpisali su danas u Vladi Srbije Memorandum o razumevanju o razvoju kinesko-srpskog industrijskog parka, koji će se graditi u Smederevu.\nKnežević je, nakon potpisivanja pomenutog dokumenta, istakao da će se taj industrijski park graditi na više od 500 hektara, i najavio da će biti formirano zajedničko preduzeće koje će se brinuti o ovom projektu.\nMinistar je izrazio očekivanje da će u 2018. godini početi da funkcioniše jedan deo tog parka, ocenivši pritom da postoji iskreno prijateljstvo između srpskog i kineskog naroda.\nPrema njegovim rečima, kontakti između najviših predstavnika dveju država vode ka najboljim ekonomskim odnosima u korist obe zemlje.\nImamo odlična iskustva sa kineskim investitorima i želimo da to produbimo na mnogo višem nivou, poput Železare Smederevo i ove industrijske zone, koja će pomoći da kineski investitori sa kvalitetnijim projektima dođu u Srbiju, rekao je on.\nKnežević je podsetio na to da Srbija ima potpisane ugovore o izlasku na tržište od približno milijardu ljudi, i objasnio da će na ovaj način moći zajedno da se izlazi na treća tržišta i da se tako podignu ekonomski kapaciteti.\nJong je, govoreći o kinesko-srpskom industrijskom parku, naveo da najpre treba sa Vladom Srbije završiti pitanje zemljišta, kao i ostale administrativne procedure, uz ocenu da su potencijali industrijske zone pitanje budućnosti.


Aril Brikha Live 7. aprila na Music Reactions žurci u Beogradu\nThe Clubber 17.02.2017\nSada već ikona elektronske muzike, poreklom iz Irana, Aril Brikha se u “režiji” organizacije Music reactions vraća u Beograd, gde će 7. aprila live nastup izvesti u klubu „Drugstore”. U velikoj sobi „Drugstore-a” iste večeri naći će se i veterani srpske elektronske muzičke scene – Boža Podunavac i Dušan Kačarević.\nNakon Aril Brikhe za dekove „Drugstore-a” će stati – Boža Podunavac Nekadašnji muzički urednik B92 danas je sinonim za srpsku scenu elektronske muzike. Boža Podunavac je ispratio 3 decenije clubbing kulture u Beogradu i ostao dosledan elektronskoj muzici. Od Soul Fooda, Undergrounda i Industrije, preko Barutane, Omena i Monda, do danas poznatih klubova, Boža je i „vrteo” i ugošćavao brojne svetske DJ zvezde. I posle 30 godina na sceni Boža je dosledan elektronskoj muzici, uvek u potrazi za eksperimentom, ali bez zanemarivanja publike.\naril brikhadrugstoremusic reaction\nBritanski producent Mumdance prvi put u klubu Drugstore\nPR Vest 15.05.2018\nPR Vest 08.05.2018\nRegis remiksovao Black Asteroid\nThe Clubber 04.05.2018\nPSYK i Servis crew na dve bine ove subote u klubu Drugstore\nPR Vest 02.05.2018\nErrorsmith ovog petka u Dragstoru\nPR Vest 24.04.2018\nPsyk 5. maja u klubu Drugstore\nPR Vest 22.04.2018


Dva nemačka vojnika poginula, general preživeo | Politika | DW | 29.05.2011\nDva nemačka vojnika poginula, general preživeo\nDva nemačka vojnika i šef policije na severu Avganistana poginuli su u samoubilačkom napadu za koji su odgovornost preuzeli talibani. Komandant NATO snaga u tom regionu, nemački general Markus Kanjp preživeo je napad.\nMesto napada u gradu Talokan\nNemački ministar odbrane Tomas de Mezijer potvrdio je da su dva nemačka vojnika ubijena u subotu (28.5.) u samoubilačkom napadu u gradu Talokan na severu Avganistana.\nPovređeno je još pet vojnika Bundesvera uključujući i generala Markusa Knajpa, komandanta Međunarodnih snaga za podršku (ISAF) na severu Avganistana.\nGeneral Markus Knajp (desno) i ministar odbrane Tomas de Mezijer - arhivski snimak\nU napadu su poginuli i šef policije u regionu Takarm general Mohamed Daud Daud, kao i šef policije regiona Takar Šah Jahan Noru\nBombaš samoubica, koji je nosio policijsku uniformu, detonirao je prsluk s eksplozivom u sedištu guvernera te oblasti, u sali gde su visoki avganistanski zvaničnici imali sastanak sa članovima međunarodne koalicije. Talibani su odmah preuzeli odgovornost za taj napad, a njihov portparol podsetio je da je on deo kampanje protiv najviših zvaničnika u Avganistanu.\nZa sada nije poznato kako je bombaš prerušen u policajca ušao u salu za sastanke i zašto nije pretresen na ulazu. General Rajner Glac, komandant nemačkih operacija rekao je u Potstadamu da postoji osnovana sumnja da u napadu nije učestvovao samo jedan čovek. „Verujemo da je reč o napadu više ubica“, rekao je general Glac.\nNemački ministar spoljnih poslova Gido Vestervele, koji se nalazi u poseti Omanu, izrazio je žaljenje zbog mrtvih i ranjenih u Avganistanu. „Duboko sam potresen zbog tog varvarskog i terorističkog napada“, rekao je Vestervela.\nNemačka kancelarka Angela Merkel ocenila je da taj „teroristički napad pokazuje da ubice ne poštuju ljudsko dostojanstvo.“\nBoravak na ratištu se završi, ali trauma ostaje. Brojni nemački vojnici su to iskusili posle vojnih misija u Iraku i Avganistanu. Komplikovane birokratske prepreke onemogućavaju im ostvarenje prava. (16.04.2010)\nKoliko mladih života uložiti u Avganistan?\nNemci nepripremljeni za rat?\nNemačko učešće u sukobima u Avganistanu\nProvincija Kunduz na severu Avganistana, gde su pripadnici Bundesvera, smatrana je najmirnijim delom Avganistana, ali prema rečima bivšeg ministra odbrane Folkera Rijea „rat je sada stigao i na sever“. (04.04.2010)\nKljučne reči avganistan, napad, talibani, bundesver\nTrajni link https://p.dw.com/p/11Q5V


ZA SADA BEZ UKIDANJA ZAKLJUČIVANJA OCENA NA POLUGODIŠTU: Ružić - "Zakon o osnovama sistema obrazovanja uskoro na skupštinskoj raspravi"\n10. 12. 2021. u 22:22\nZAKON o osnovama sistema obrazovanja i vaspitanja naći će se na skupštinskoj raspravi 20. ili 21. decembra, najavio je večeras ministar prosvete, nauke i tehnološkog razvoja Branko Ružić.\nRužić je za emisiju Tanjug Tačno, komentarišući to što je forum beogradskih gimnazija pozvao ministarstvo na čijem je čelu da razmotri mogućnost izmene ovog zakona u cilju ukidanja zaključivanja ocena na kraju polugodišta, rekao da je ministarstvo otvoreno za razgovore na tu temu.\n- Ali situacija trenutno nije takva da ćemo u ovim izmenama i dopunama zakona pristupiti tim intervencijama - naveo je Ružić.\nRužić je rekao da ovaj zakon jasno definiše da se ocene zaključuju na polugodištu i na kraju godine i poručio da svaki zakon može da se promeni, "ako je to racionalno, argumentovano i temeljeno na činjenicama".\nMinistar je potvrdio da će se od 13. decembra u svim osnovnim i srednjim školama, u svim jedinicama lokalne samouprave, primenjivati neposredni model nastave, kao i prethodnih nedelja.\n- Mislim da je to dobar pokazatelj da je obrazovni sistem vitalan, rezistentan prema korona virusu, pre svega zahvaljujući predanosti nastavnika i vannastavnog kadra, ali i disciplini i odgovornosti dece i razumevanju roditelja - rekao je Ružić\nGovoreći o Timu za praćenje i koordinisanje primene preventivnih mera u radu škola, Ružić je rekao da je on sastavljen od referentnih predstavnika Instituta za javno zdravlje "Dr Milan Jovanović-Batut" i predstavnika Ministarstva prosvete, nauke i tehnološkog razvoja i naglasio da on u kontinuitetu radi.\nNema Državne mature ni sledeće godine\n- Doneli smo odluku da pomerimo taj rok iz razloga što to nije sazrelo - rekao je Ružić i dodao da Srbija ima ekspertsku i finansijsku podršku EU za taj projekat i da se on sprovodi kako bi državna matura u potpunosti imala sertifikacioni ii kvalifikacioni aspekt za 65.000 svršenih srednjoškolaca, koliko ih ima svake godine.\nUpitan da prokomentariše to što je od 2. do 8. decembra registrovano 1.454 dece zaražene korona virusom, Ružić je rekao da je naizgled velika cifra, ali da je proporcionalno mali broj zaraženih.\n- Meni je drago da već polako ulazimo u kolotečinu da se nastava obavlja po neposrednom modelu u svim jedinicama lokalne samouprave - rekao je Ružić.\nMinistar je naglasio da Srbija nije izgubila nijedan školski niti akademski dan i ocenio da to našu državu "stavlja u red uspešnih sistema obrazovanih društava koja su se na pravi način suočila sa ovim izazovom".\nRužić je ponovio da školski raspust počinje 31. decembra, a drugo polugodište 24. januara, dok u AP Vojvodina raspust, kao i početak polugodišta, kreću sedam dana ranije.\nGovoreći o reformi sistema plata u javnim službama, koja je započela u vremenu dok je bio na čelu Ministarstva državne uprave i lokalne samoupprave, a još nije do kraja sprovedena, Ružić je naglasio da je uvođenje platnih razreda i platnih grupa važno sa aspekta pravičnosti, a da ono veoma dotiče i ministarstvo koje sada vodi.\n- Svake godine, poslednjih pet, šest godina se tačno zna koliko su sektorska povećanja plata, ovo godine je sedam odsto - rekao je Ružić.\nRužić je dodao i da ne može da govori da li će i nakon narednih izbora zadržati ministarski mandat, jer to kako je pojasnio, ne treba da bude manir ozbiljnih političara jer se ne radi o pijaci.\nGovoreći o svom radu na čelu Ministarstva prosvete on je pojasnio da nije u ovako kratkom vremenskom periodu bio u poziciji da lično uspe, kao i da sistem ne može da se bazira na pojedincu, ali da je vlada već duže posvećena većem ulaganju u obrazovanje, u nauku, a kao primere naveo Fond za nauku i Fond za inovacione delatnosti i nove infrastrukturne projekte, kao i model dualnog obrazovanja koji je uspešno prepoznat od privrednih subjekata u različitim sektorima.\nBONUS VIDEO: ON JE NAPRAVIO PRVU POLICIJSKU ŠKOLU U SRBIJI: Šta se čuva u spomen sobi Arčibalda Rajsa\nOD RUINE DO NAJSAVREMENIJEG OBJEKTA ZA DECU: Pogledajte kako je nekada izgledala škola u Ražnju koju je obišao Vučić (FOTO)\n10. 12. 2021. u 14:44\nRADOVI U DVE ŠKOLE: Uređena izdvojena odeljenja OŠ "Ivan Milutinović"\nZakon o osnovama sistema obrazovanja Branko Ružić škola ocene polugodište


Meli ne dolazi na pripreme - BasketballSphere\nNikolo Meli preskače pripreme reprezentacije za predstojeće Svetsko prvenstvo u Kini, saopštila je Federacija Italije.\nKako su istakli, još po završetku sezone, Meli je planirao da obavi operaciju kolena, zbog čega neće moći da se javi selektoru Romeu Saketiju na početku priprema 23. jula. U istom saopštenju se kaže i da će se stanje novog člana NJu Orleansa pratiti iz sedmice u sedmicu.\nPodsećamo, na Svetskom prvenstvu u Kini, Italija je u grupi sa selekcijama Srbije, Angole i Filipina. Nedavno je selektor Romeo Saketi objavio spisak od 19 igrača na koje računa, ali koji je sada kraći za jedno ime.


Obeležen Dan Kopnene vojske - Hit Radio Pozarevac\nU znak sećanja na Kolubarsku bitku, jedinica Srbije Garnizona u Požarevcu obeležila je Dan Kopnene vojske i Dan roda pešadije\nU kasarni „General Pavle Jurišić Šturm“ u Požarevcu obeležen je Dan Kopnene vojske i Dan roda pešadije. Komandant Centra za obuku kopnene vojske pukovnik Duško Šljivančanin je govorio o istorijskom značaju Kolubarske bitke i podsetio da je ona jedna od najvećih vojnih bitaka ikada vođenih.\nŠljivančanin je istakao da je Centar za obuku kopnene vojske ostvario zapažene rezultate, naročito u spašavanju stanovništva i objekata u velikim majskim poplavama koje su zahvatile Srbiju.\nDanašnja svečanost iskorišćena je i za tehnički pregled najsavremenijeg pešadijskog naoružanja koje poseduje Vojska Srbije.\nNa ovoj svečanosti otvorena je i izložba „Vojska Srbije u mirovnim operacijama“. U Centru za kulturu u Požarevcu večeras će biti prikazana monodrama dramske umetnice Vesne Stanković, posvećena najvećoj srpskoj herojini Milunki Savić.\nObeležavanju su prisustvovali i zamenik komandanta za obuku kopnene vojske general – major Mlađen Nišević, načelnik Braničevskog upravnog okruga Aleksandar Đokić, gradonačelnik Požarevca Miomir Ilić, predstavnici opština Braničevskog, Podunavskog i Pomoravskog okruga, direktori radnih organizacija, javnih preduzeća i ustanova, pripadnici MUP-a Srbije, Braničevske eparhije i učenici požarevačkih osnovnih i srednjih škola.


JK: U bolnice prebačeno na desetine zaraženih iz domova\nTanjug 31. decembra 2020. 12:36\nSEUL – Na desetine starijih kovid pacijenata iz Južne Koreje prebačeno je ove nedelje iz domova za negu starih u bolnice, nakon kritika upućenih vladi, da je njena politika upravljanja pandemijom dovela da porasta broja smrtnih slučajeva među korisnicima ovih ustanova pod najvećim rizikom.\nVlasti su do sada prebacile sve zaražene korisnike iz osam od deset domova u kojima je do sada zabeleženo prisustvo korona virusa, dok se još 40 ljudi nalazi u dva objekta, prenosi Rojters.\nDo danas su iz bolnice u okviru staračkog doma u seulskom distriktu Guro svi zaraženi korisnici domova za negu starih osim jednog prebačeni u redovne bolnice, dok je 246 korisnika koji nisu zaraženi prebačeno u druge ustanove.\nKorejski Centar za kontrolu i prevenciju bolesti je saopštio da je od posledica kovid-19 do sada preminulo najmanje 316 korisnika domova za negu starih.\nCentar je u utorak potvrdio 40 smrtnih slučajeva, najviše u jednom danu od početka pandemije, a 70 odsto preminulih bili su korisnici domova za negu starih ili pacijenti smešteni u bolnice u okviru ovih ustanova.\nPredsednik korejskog Udruženja lekara je rekao da bi prioritet prilikom hospitalizacije i dobijanja adekvatnog lečenja trebalo da imaju stariji bolesnici sa pridruženim bolestima koji smešteni u bolnice u okviru domova za negu starih.\nU međuvremenu, od 27. novembra, korona virusom se zarazilo 792 ljudi u zatvoru u Seulu, što je dovelo do kritika upućenim vladi zbog načina na koji upravlja pandemijom.


Vučić: Srbija spremna za prijem novih izbeglica\nSrpski premijer Aleksandar Vučić izjavio je danas da je Srbija spremna za prijem novih izbeglica koje idu ka zemljama zapadne Evrope, poručivši da država i narod zbog toga ništa neće izgubiti.\nVučić je za Radio-televiziju Srbije rekao da je kroz zemlju do sada prošlo oko 130.000 registrovanih izbeglica, a da su se za to vreme dogodilo svega dva incidenta i krivična dela.\n„Jesu li nam oteli išta, jesu li nam učinili nešto loše“, upitao je Vučić i dodao da mu je dosta ksenofobičnih izjava i da Srbiji niko ne otima teritoriju.\nOn je poručio i da Srbija neće dizati zidove i da neće učestvovati u tome da Evropa bude opasana bodljikavom žicom.\nPrema njegovim rečima, Srbija će se u izbegličkoj krizi ponašati odgovorno, kao da je već članica EU.\n„Država će imati snage da se izbori s problemima“, kazao je srpski premijer i dodao da kada je reč o položaju Srbije ona zbog prijema izbeglica neće izgubiti status zemlje sigurnog porekla, jer u njoj nema političkih progona.\nOn očekuje da će se nakon što od 15. septembra granica sa Mađarskom bude hermetički zatvorena izbeglice u Srbiji ostajati duže nego do sada. Treutno se zadržavaju dva-tri dana, a sada će ostajati pet do 10 dana.\n„Spremni smo da preuzmemo svoj deo odgovornosti i veći nego što ga imamo danas“, kazao je Vučić.


Reformska agenda za 2019. godinu koalicije prEUgovor - Reformske agende\nReformska agenda za 2019. godinu ...\nSmatramo da je u 2019. godini posebno važno da:\n1) Državni organi Republike Srbije i nosioci najviših javnih funkcija:\npomere fokus sa normativnog i institucionalog dizajna (tj. usvajanja novih i izmene postojećih propisa) na doslednu primenu zakona koji moraju da daju pozitivne, merljive efekte na terenu i u životima građana;\nomoguće uslove za nesmetan društveni, politički i svaki vid javnog dijaloga o ključnim temama, pre svega u institucijama Republike Srbije i u javnom prostoru;\nu praksi pokažu potpunu posvećenost proklamovanim ciljevima i vrednostima, pre svega poboljšanju kvaliteta demokratije u Srbiji, uspostavljanju vladavine prava i zaštite prava onih najugroženijih;\n2) Institucije Evropske unije i Države članice:\nposebnu pažnju posvete kvalitetu demokratskih institucija, vladavini prava, slobodama i pravima građana u skladu sa svojim fundamentals first principom vođenja pregovora o članstvu;\nrazmotre mogućnost uvođenja novih instrumenata (poput nezavisnih, ekspertskih, sveobuhvatnih izveštaja po ugledu na Priebe izveštaj za sve zemlje Zapadnog Balkana) kojima bi se osiguralo da se zaustave negativni trendovi i obezbede osnovni preduslovi za demokratsko funkcionisanje države i vladavinu prava.\nPročitajte više o preporukama za 2019. godinu i osvrtu na prethodnu godinu.


Hitman 3, kao i prethodna dva naslova, će imati VR podršku - PLAY!\nNedavno održani State of Play događaj koji je u potpunosti posvećen Playstation brendu, doneo je niz najava pre svega vezanih za PS4 naslove, ali je novih detalja bilo i za nadolazeće igre koje će se pojaviti krajem godine, ili naredne, za Playstation 5.\nJedna od igara iz te grupe je i Hitman 3, za koji je IO Interactive pripremio kratki gejmplej video sa kojim je otkriveno da će postojati podrška za igranje u VR-u. VR podrška važi samo za Playstation VR uređaj, koji će biti kompatibilan sa PS5 konzolom.\nTo nije sve, pošto je u trejleru navedeno da će čitava aktuelna trilogija, sa Hitman(2016) i Hitman 2 dobiti VR podršku početkom naredne godine. Samim tim, sve misije u kojima je Agent 47 bio zadužen za asasinaciju različitih faca, biće moguće igrati iz prvog lica, što je potpuno nova perspektiva za serijal u kojem dominira prikaz iz trećeg lica.\nPošto ova vest dolazi tokom Playstation događaja, nije poznato da li će VR podrška važiti i za druge platforme sa drugim uređajima, ali će to verovatno biti otkriveno kasnije.\nDatum izlaska je i dalje misterija, ali se Hitman 3 očekuje tokom januara meseca.\nRelated Items:Hitman 3, Hitman 3 VR, IO Interactive, Playstation 5, PlayStation VR, virtual reality, VR


PREDSEDNIK JS DRAGAN MARKOVIĆ PALMA: "Bez jakog srpskog sela nema jake Srbije"! • HAPPYTV.RS\nPredsednik Jedinstvene Srbije Dragan Marković Palma rekao je danas na obeležavanju Svete Trojice u selu Končarevu kraj Jagodine da selo mora da se poštuje, jer "bez jakog srpskog sela nema jake Srbije".\n- Selo mora da se poštuje kao i svako ko živi na selu, jer je na selu malo teže nego u gradu. Da se ne setimo sela samo kada treba da dođemo za vikend da nešto uzmemo od onih koji se muče na selu i da odnesemo neku kesu u grad - poručio je Marković u saopštenju.\nIako to, kako kaže, znači da selo daje određeni mir, isto tako selu mora da se pomogne, da poljoprivredni proizvođač živi od svog rada, da zna šta će sledeće godine da seje, kolika će biti cena njegovog proizvoda, ko će ga kupiti i da se plati u roku.\nPozvao je i javne ličnosti da ne zaborave odakle su potekli, napominjući da selo mora uvek da se poštuje.\n- Naravno Beograd je naš glavni grad, ali mnogo slabije se vidi Srbija i sela u Srbiji iz Beograda, nego kada odete na teren i vidite kako žive centralna, istočna, zapadna, južna i severna Srbija. Ova vlast svakodnevno obilazi Srbiju i zato zna kako se u Srbiji živi i zna kako da pomogne. Najvažnije je da se čovek ne uobrazi i da poštuje odakle je, da poštuje svoju tradiciju, a najpre porodicu - zaključio je Marković.\nTom prilikom Marković se osvnuo i na pitanje Kosova i Metohije, navodeći da je albanska politika stvorena na lažima.\n- Mnogo srpskih svetinja i crkava srušeno na Kosovu i Metohiji, a da zato niko nije odgovarao od albanskih terorirista. Albanci i njihovi sponzori se baziraju na lažima od 80-tih godina prošlog veka kada su i Srbi i Albanci pili vodu iz iste česme, a samo se navodno razboljevali Albanci, do laži poput Račka i poslednjih fotografija koje je pokazivala Flora Brovina o navodno silovanim Albankama, a slike su iz Iraka - rekao je Marković.\nProblem, kako je rekao, mora da se reši jer to nije problem samo Srba koji žive na Kosovu i Metohiji.\n- Siguran sam da Srbija neće prihvatiti da izgubi sve, a da ne dobije ništa. Centralna Srbija kao i najveći broj građana Srbije daje punu podršku onima koji vode ovu državu da izvedu Srbiju na put i da naprave kompromis i donesu veoma važne odluke. Želim da dam maksimalnu podršku predsedniku Srbije i ministru inostranih poslova za ono što rade - poručio je Marković u Končarevu.\nFoto: Facebook/Dragan Markovic Palma


Za svako dete najbolji početak - WANNABE MAGAZINE\nMichel Saint Lot, direktor UNICEF-a u Srbiji, Vesna Kneginjić, pomoćnica ministra zdravlja Republike Srbije, i Marija Beslać, direktorka za komunikacije i CSR kompanije Nordeus, posetili su danas novoopremljeno razvojno savetovalište u Domu zdravlja Novi Sad. Savetovalište je opremljeno u okviru programa za unapređenje razvoja u ranom detinjstvu – “Za svako dete najbolji početak” koji realizuju UNICEF, Ministarstvo zdravlja i partneri.\nU najranijem detinjstvu, od rođenja do treće godine, postavljaju se temelji za životne uspehe, zdravlje i blagostanje, a propusti u brizi i stimulaciji razvoja deteta u ovom periodu ostavljaju dugoročne posledice koje se kasnije ne mogu u potpunosti nadoknaditi. Period ranog detinjstva je najznačajnija razvojna faza u životu i zato je ulaganje u razvoj u ranom detinjstvu prioritet UNICEF-ovog rada u Srbiji i globalno.\n“Rano prepoznavanje razvojnih rizika i odstupanja i rane intervencije mogu u velikoj meri da nadoknade kašnjenja u razvoju dece i spreče dugotrajne posledice rizika kojima su deca izložena. Zato su razvojna savetovališta od izuzetnog značaja, a razvoj usluga koje savetovališta pružaju za svako dete u Srbiji predstavljaju prioritet u saradnji UNICEF-a i Ministarstva zdravlja,” izjavila je prilikom posete Vesna Knjeginić, pomoćnica ministra zdravlja.\nU saradnji sa Udruženjem pedijatara i Gradskim zavodom za javno zdravlje Beograd, a zahvaljujući programu “Za svako dete najbolji početak“, pedijatri, patronažne sestre, i zaposleni u razvojnim savetovalištima prisustvovali su obukama i unapredili su svoja znanja u oblasti razvojne procene, intervencije i saradnje sa porodicom.\nKompanija Nordeus je omogućila opremanje razvojnog savetovališta i podržala obuku za zdravstvene radnike i stručnjake iz drugih resora u Novom Sadu, kao i još pet razvojnih savetovališta u Srbiji (u Leskovcu, Vranju, Požarevcu, Pančevu i Pirotu). Ova kompanija će nastaviti podršku pripremanju različitih informativnih materijala za roditelje i staratelje dece.\n“Kompanija Nordeus sa velikim zadovoljstvom podržava program “Za svako dete najbolji početak” i ponosni smo što svojim radom pravimo pozitivnu razliku za mnogu decu u našoj zemlji. Naši zaposleni su uglavnom mladi ljudi, većina roditelji male dece. Svesni smo značaja podrške roditeljima da svojoj deci obezbede najbolju osnovu za dalji život. Prve godine života su najvažnije, a ulaganje u programe prevencije i rane intervencije utiču na smanjenje siromaštva, nejednakosti i obezbeđuju održivi razvoj našeg društva,” rekla je Marija Beslać, direktorka za komunikacije i CSR kompanije Nordeus.\n“Naučna istraživanja su pokazala da svako dete, bez obzira na to sa kakvim izazovima zakorači u život, može da ostvari svoje pune potencijale ako uz ljubav, pravilnu negu i brigu svojih roditelja ili staratelja dobije i podršku kroz pravovremenu i adekvatnu stručnu pomoć kroz usluge u zajednici u kojoj živi sa svojom porodicom. Najefikasnije intervencije podrazumevaju saradnju između više resora i obuhvataju obrazovanje, zdravstvo, i sistem dečije zaštite. Ulaganje u decu je važno jer je stvaranje bolje budućnosti za decu Srbije najznačajnija strateška investicija koja može da se napravi i predstavlja najznačajniju investiciju za svaku državu,“ rekao je Michel Saint-Lot, direktor UNICEF-a u Srbiji.\nRazvojna savetovališta su opremljena nameštajem po meri dece i didaktičkim materijalima, koji služe za procenu i podsticanje razvoja različitih veština kod deteta. Roditelji mogu da vide i nauče, na konkretnom primeru, kako da korisne i zabavne aktivnosti sa decom ponove kod kuće. Ovakav način rada smanjuje stres kod roditelja i pomaže im da uživaju u stimulaciji razvoja svoje dece.\nO programu saradnje UNICEF-a i Ministarstva zdravlja – Za svako dete najbolji početak\nProgram saradnje UNICEF-a i Ministarstva zdravlja Republike Srbije posvećen unapređenju razvoja u ranom detinjstvu podrazumeva edukaciju pedijatara, pedijatrijskih i patronažnih sestara, zdravstvenih saradnika, kao i romskih zdravstvenih medijatorki. Oni, kao ključni i često jedini saradnici porodice u najranijem uzrastu dece, promovišu, podstiču i prate razvoj deteta radeći i sa decom i sa njihovim roditeljima i starateljima.\nU okviru programa u praksu su uvedeni i novi instrumenti za procenu razvoja, uključujući i “Vodič za praćenje razvoja” koji značajno unapređuje rad pedijatara – pomaže im da i kod najmlađih pacijenata prepoznaju probleme u razvoju i isplaniraju podršku koja im je potrebna. Uspostavljena je međusektorska saradnja između institucija koje brinu o interesima dece. U 6 opština u Srbiji potpisani su sporazumi o saradnji između lokalnih institucija i organizacija, a cilj je da se najugroženijoj deci i porodicama obezbedi podrška kroz saradnju različitih profesionalaca koji rade u domovima zdravlja, predškolskim ustanovama i centrima za socijalni rad.


21.1.2009. u 20:42\nPredstavnički dom Parlamentarne skupštine BiH (PSBiH) na današnjoj sjednici u Sarajevu usvojio je Prijedlog zakona o izmjenama i dopunama Zakona o zaštiti tajnih podataka, čiji je predlagač Zajednička sigurnosno-obavještajna komisija za nadzor nad radom Obavještajno-sigurnosne agencije BiH.\nUsvojen je i Prijedlog zakona o izmjenama i dopunama Zakona o Obavještajno-sigurnosnoj agenciji BiH, koji je predložila Zajednička sigurnosno-obavještajna komisija za nadzor nad radom Obavještajno-sigurnosne agencije BiH, a kojim se briše odredba kojom je bila regulirana obaveza sigurnosnih provjera članova Zajedničke komisije.\nPoslanici su usvojili i Prijedlog zakona o fiskalnim kasama, čiji je predlagač poslanik SDP-a BiH Jozo Križanović.\nKako se navodi u obrazloženju ovog zakona, uvođenje fiskalnih kasa je jedan od bitnih uslova za efikasnu primjenu Zakona o porezu na dodatu vrijednost koji će dovesti do povećanja stepena naplate poreza na dodatu vrijednost, pa time i povećanju priliva sredstava u budžet.\nTakođer se navodi da bi se njegovim provođenjem omogućio efikasan i objektivan uvid u promet proizvoda, značajno suzbila siva ekonomija i olakšao rad poreskim službama. Efekti primjene zakona omogućili bi realniju osnovu za vođenje poreske politike.\nUsvojen je i Prijedlog zakona o genetski modificiranim organizmima.\nPoslanici su podržali principe Prijedloga zakona o dopuni Zakona o carinskoj tarifi BiH kao i Prijedloga zakona o izmjenama i dopunama Zakona o državljanstvu BiH.\nPrijedlog zakona o državnoj imovini Bosne i Hercegovine, čiji je predlagač poslanik Stranke za BiH Sadik Bahtić nije usvojen, jer za njega nije glaso dovoljan broj poslanika iz RS-a.\nPrijedlog zakona o kontroli kretanja oružja i vojne opreme upućen je komisiji Kolegija na usaglašavanje, dok su Prijedlog zakona o graničnoj kontroli i Prijedlog zakona o oružju vraćeni nadležnoj parlamentarnoj komisiji da sačini novi izvještaj.\nPoslanici su u vezi s raspravom o Informaciji o hapšenju Vjekoslava Vukovića i poduzetim aktivnostima nakon tog događaja, koju im je dostavilo Ministarstvo sigurnosti BiH, usvojili zaključak kojim se zadužuje Vijeće ministara, odnosno nadležna ministarstva da što prije Predstavničkom domu PSBiH dostave cjelovitu informaciji o ovom slučaju, a nakon što ostvare kontakt s institucijam u Hrvatskoj i samim Vukovićem.


Keruša Mila - Blic Online\nKeruša Mila ima novi dom\nKeruša Mila, kojoj su odsekli sve četiri šape, je nakon nekoliko meseci pošto su prethodni vlasnici morali da je vrate "Veterini Beograd" dobila nove staratelje.\nKeruši Mili potreban nov dom\nKeruša Mila, pas koji je izrastao u simbol životinja koje su pretrpele nasilje, posle dve godine života sa porodicom Čarnić, moraće da nađe novi dom. Sektor zoohigijene i VU „Veterina Beograd“ obavešteni su da porodica Čarnić, nije više u mogućnosti da psu kojem je nepoznata osoba pre tri godine odsekla šape, pruži adekvatne uslove boravka.\nPolicijska istraga nije pokrenuta ni četiri dana nakon što su dva psa porodice Čarnić, koja je početkom godine usvojila osakaćenu kerušu Milu, surovo ubijena jakim pesticidom kreozanom. Ubica ili ubice bez milosti, nakon zločina slobodno šetaju ulicom, a ovaj porazni podatak i ne čudi ako se zna da za trovanje pasa u Beogradu nikada niko nije odgovarao.\nGrad osudio trovanje pasa porodice Čarnić\nGrad Beograd je najoštrije osudio trovanje dva psa porodice Čarnić iz Jajinaca, koji su uginuli pošto su otrovani jakim pesticidom kreozanom. Keruša Mila koju je ova porodica usvojila u januaru ove godine, nakon što joj je nepoznati počinilac odsekao sve četiri šape, preživela je samo zahvaljujući tome što nije bila u dvorištu, jer zbog proteza na nogama ne može da trči po dvorištu gde je otrov bačen. Grad Beograd će insistirati na strožijoj kontroli i evidenciji prometa svih opasnih materija koje se koriste u poljoprivredi i privredi, a koje su opasne ne samo za životinje već i za ljude.\nHitna pomoć od ove godine i za životinje\nBEOGRAD - Mešanac Đole nedavno je brutalno ubijen u beogradskoj Medakovićevoj ulici kada mu je surovi napadač malokalibarskim pištoljem ispalio metak u vrat. Pre toga, u istom naselju osakaćena je keruša Mila kojoj su odsečene sve četiri šapice. Napadi na životinje su sve češći zbog čega je grad rešio da na proleće uvede specijalnu policiju koja bi se bavila ovakvim slučajevima.\nKeruša Mila od sutra u novom domu\nKeruša Mila sutra će konačno otići u svoj novi dom u Jajincima gde je u prostranoj kući čekaju četvoro Čarnića, pas i maca.\nKerušu Milu žele da usvoje tri porodice\nNa adresu Sekreterijata stigle su tri prijave za usvajanje keruše Mile od porodica koje žive u Beogradu, što je i jedan od preduslova za nove vlasnike. Usled strogih kriterijuma za usvajanje ovog psa, u prvi mah stigle su samo tri prijave zainteresovanih porodica iz inostranstva, ali nije poželjno da usled brojnih pregleda i nadzora koji se vrši nad kerušom, ona napusti prestonicu.\nProteze dobija za tri nedelje\nKeruša Mila, kojoj je pre tri meseca nepoznata osoba surovo odsekla sve četiri šape, za tri nedelje dobiće proteze sa kojima će moći normalno da se kreće. Eksterne proteze, koje omogućavaju lakše održavanje higijene povređenih ekstremiteta, biće napravljene u obliku psećih šapa, a besplatno će biti izrađene na institutu „Rudo“, što će biti prvi put da se u ovoj ustanovi prave pomagala za životinje.\nMila ipak ne ide na operaciju\nKeruša Mila, kojoj su pre tri meseca nepoznate osobe odsekle sve četiri šape, neće biti operisana kako je ranije bilo planiranu. Mili će biti ugrađene eksterne proteze, koje se skidaju i omogućavaju lakše održavanje higijene, odlučila je komisija koju je formirao Sekretarijat za komunalne poslove.\nI psi imaju osećanja\nViše stotina Beograđana, među kojima i gradonačelnik Dragan Đilas, okupilo se juče na protesnom skupu “Stop nasilju nad životinjama” koji su ispred Starog dvora organizovala udruženja za zaštitu životinja “Feniks” i “Evropska inicijativa 17”.\nKeruša Mila biće operisana na klinici u Nemačkoj\nGrad Beograd je stupio u kontakt sa klinikom "Dieter Pfaff Tierorthopadietechnik" u Nemačkoj, koja se bavi problemima invalidnih životinja i izradom proteza, kako bi u toj ustanovi bile ugrađene proteze keruši Mili, izjavio je danas zamenik gradskog sekretara za komunalne poslove Vladimir Terzin.


Trebinjski marinci ponovo u svojoj kasarni - JUGPRESS\nPostavio: Jugpress 21 Oktobra, 2017\nSedamdesetak bivših pripadnika mornaričke pješadije JNA, koji su u Trebinju ovaj rod služili ili su u njemu provodili oficirsku službu, okupili su se danas u svojoj bivšoj kasarni kako bi evocirali uspomene na vojničke dane.\nStevče Petkovski, koji je kao glavni organizator ovoga skupa preko Fejsbuka animirao svoje nekadašnje drugove, kaže da je ovo prvi skup ove bivše jedinice u Trebinju, ali, kako kaže, nije posljednji, jer su se danas dogovorili da druženje bude tradicionalno.\nOn je kao oficir u Trebinju boravio od 1985 do 1992. kada je sa JNA napustio Trebinje, ali, kako kaže, Trebinje nikada nije napustilo njegovo srce.\n„U to vrijeme je i teško, i naporno, ali i divno bilo biti vojnik, jer je kolektiv 472. Mornaričke desantske pješadije u Trebinju bio jak, međusobno vezan i bili smo zaista dostojni pravih marinaca“, kaže Petkovski.\nNjegov kolega Nikola Ognjenović, koji danas živi u Austriji, kaže da je u bivšoj Jugoslaviji služenje vojnog roka u Trebinju bilo ponos, a iz samog grada su nakon odsluženja odlazili tužni i puni uspomena koje ih do danas ne napuštaju.\nPotvrdio je to i penzionisani potpukovnik Ekrem Devlić koji je, kako nam je rekao, toliko volio Trebinje da se u proteklom ratu i borio za ovaj grad.\n„Bio sam komandant Trećeg bataljona na Ivanici i tu sam bio ranjen, a nakon ranjavanja sam otišao na lečenje u Beograd i od tada sam tamo, pa sam gore i penzionisan, ali Trebinje nikada nisam zaboravio, niti ikada mogu“, kazao nam je Devlić.\nDodaje da su svi čuli za amaričke marince, ali, nažalost, niko nije čuo za one iz Trebinja, a koji su u to vrijeme, kako kaže, bili toliko spretni i obučeni u svakom pogledu da bi im njihove kolege iz Amerike „mogli skinuti kapu“.\nGoran Mitrović koji je u Trebinje stigao iz dalekog Sankt Peterburga kaže da mu daljina nije predsatavljala nikakav problem, jer je želja da vidi svoje drugove jača od bilo čega.\n„Ja u Trebinje dolazim gotovo svake godine, a ovo okupljanje će ubuduće za mene biti samo motiv više da se uvijek nanovo vraćam ovom prelijepom gradu. Sretan sam što sam ponovo, nakon trideset godina, vidio svoje bivše drugove iz čete i svoje starješine“, kazao je on.\nDrago Pucovnik iz Velenja kaže da je bio junska klasa 1978. godine, sanitetlija, te da je kasnije dobio prekomandu u Pulu, ali je sa sobom ponio Trebinje u srcu.\n„Nisam poslije dolazio u Trebinje i kada sam sinoć došao ugledao sam čudo, sve se promijenilo, ali sam nanovo otkrivao sva ona meni draga mjesta koja su me opet oduševila“, kaže on.\nTrebinjske marince je u ime gradske uprave pozdravio Zoran Milošević, načelnik Odjeljenja za društvene djelatnosti, a nakon svečanog postrojavanja i obraćanja formiran je špalir u kome su nekadašnji vojnici koji su bili ponos Trebinja u stroju obišli ulice ovoga grada.\nMarinci su danas za potrebe trebinjske Službe tranfuzijske medicine darivali krv i obišli vojne poligone u okolini Trebinja na kojima su imali obuke.\nU Trebinje su stigli iz svih krajeva bivše Jugoslavije, ali i Njemačke, Norveške, Austrije, Italije, Rusije…\nMedju njima je bio i novinar JUGpressa i Nove Nase reči Ivan Spiric


FOP Vijesti – Friends of Prijedor\nDan državnosti BiH obilježen u SAD, Komšić se obratio…\n26 Novembra, 2019 26 Novembra, 2019\nU Chicagu je danas obilježen Dan drzavnosti Bosne i Hercegovine. Predsjedavajući Predsjedništva Bosne i Hercegovine Željko Komšić obratio se prisutnima, a govorio je, između ostalog, o odlasku mladih i o važnosti dijaspore za BiH. Kako je rekao, glavni krivac za odlazak omladine jeste nesigurnost u sistem naglasivši da više nije ni riječ o novcu. Komšić je istakao da osjeća veliku odgovornost poručivši da ga narod voli jer samo sluša njegov puls.\nPročitaj više “Dan državnosti BiH obilježen u SAD, Komšić se obratio gostima” →\nDan bijelih traka, premijerno prikazan spot „Bijele trake“\nDanas širom svijeta Bosanci i Hercegovci obilježavaju Dan bijelih traka, u znak sjećanja na stravične događaje koji su se počeli dešavati od 31. maja 1992. na području općine Prijedor, grad sa najviše grobnica u BiH, ali i grad sa najvećim brojem logora u posljednjoj agresiji. Nasilno instalirana vlast bosanskih Srba u Prijedoru je na današnji dan 1992. godine izdala naredbu kojom se nesrpskom stanovništvu naređuje isticanje bijelog platna na svojim domovima, dok su nesrbi, uglavnom Bošnjaci i Hrvati, na javnim mjestima na nadlakticama morali nositi bijele trake\nPročitaj više “Dan bijelih traka, premijerno prikazan spot „Bijele trake“” →\n“Lotos” Servis za ciscenje – Prijedor\n27 Marta, 2019 31 Maja, 2019\nLotos je čistačko poduzeće sa veoma sirokim spektrom usluga po prihvatljivoj cijeni, i to :\n• Čišćenje i održavanje poslovnih kao i stambenih objekata\n• Pranje svih vrsta staklenih površina\n• Pranje svih vrsta podova\n• Pranje tepiha uz mogućnost preuzimanja i dostave na kućnu adresu\n• Čišćenje i dubinsko pranje auto – interijera\n• Profesionalno čišćenje i termo-dezinfekcija površina u prostorima sa strogim higijenskim zahtjevima\nPročitaj više ““Lotos” Servis za ciscenje – Prijedor” →\n26 Marta, 2019 31 Maja, 2019\nŽelite do vašeg cilja bezbjedno i ugodno, pri tome po veoma prihvatljivim cijenama? Taxi Mili je onda prava opcija za sve vas, kao i vaše potrebe prevoza bez obzira bile u pitanju kratke ili duge relacije. Taxi Mili posebno odlikuju vožnje na duge relacije sa komfornim Mercedes- Benz automobilom. Pored visokog nivoa komfora automobil raspolaže i sa mogucnosti pristupa internetu ( Mobile-Hotspot), tako da mozete obavjestiti vase najmilije da ste sigurno, udobno i u veoma lijepoj, pristojnoj atmosferi pristigli na vase odrediste.\nPročitaj više “Taxi-Mili Prijedor” →\n22 Marta, 2019 22 Marta, 2019\nVeliki broj Prijedorčana s područja Chicaga koji djeluju udruženi oko neprofitne organizacije “Friends of Prijedor”, u martu su organizirali svečanu akademiju povodom Dana nezavisnosti BiH, a potom i humanitarni koncert povodom Dana žena na kojem je nastupio Denial Ahmetović.\nPročitaj više “CHICAGO: VELIČANSTVENA SVEČANA AKADEMIJA U POVODU DANA NEZAVISNOSTI BIH” →\nPutovanje Bosnom i Hercegovinom je video projekat u trajanju od oko 15 minuta. Kako sam naslov kaze, ovaj video snimak je nastao na vise lokacija u Bosni i Hercegovini, a kako sve to izgleda mozete pogledati u videu.\nPročitaj više “Putovanje Bosnom i Hercegovinom” →\nMladi Bosanci i Hercegovci na proslavi Dana nezavisnosti u…\n3 Marta, 2019 3 Marta, 2019\nBosanskohercegovačka zajednica u Chicagu pod potkroviteljstvom udruženja “Friends of Prijedor” priredila je svečanu akademiju povodom Dana nezavisnosti BiH. U višesatnom bogatom programu u Depaul Univerzitetu Bosanci i Hercegovci uživali su u projekciji dva filma: Putovanje Bosnom i arhivski film Sarajevo 84, a prisutnim se obratio i specijalni gost Mirsad Duratović, vijećnik u Skupštini grada Prijedora.\nPročitaj više “Mladi Bosanci i Hercegovci na proslavi Dana nezavisnosti u Chicagu – Amerika nam je dala nadu i slobodu, ali BiH je naše srce” →\nBosanci i Hercegovci u Chicagu pripremaju veliku proslavu Dana…\n26 Februara, 2019 26 Februara, 2019\nDan nezavisnosti Bosne i Hercegovine ima posebnu važnost za sve ljude koji Bosnu i Hercegovinu osjećaju svojom domovinom.\nPročitaj više “Bosanci i Hercegovci u Chicagu pripremaju veliku proslavu Dana nezavisnosti” →\nZahtjev za izmjenu gradske administrativne takse\n23 Februara, 2019 23 Februara, 2019\nNa molbu Udruženja građana “Friends of Prijedor” (Prijatelji Prijedora) iz Čikaga, Mirsad Duratovic je pokrenuo proceduru izmjene gradske administrativne takse za dokumenta koja se izdaju za upotrebu u inostranstvu. Trenutno je cijena dokumenta za inostranstvo čak četiri puta veća nego za iste dokumente koji će se koristiti u Bosni i Hercegovini.\nPročitaj više “Zahtjev za izmjenu gradske administrativne takse” →


NIS objavljuje revidirane konsolidovane finansijske izveštaje za 2016. godinu | NIS\nNIS > Presscentar > Vesti > NIS objavljuje revidirane konsolidovane finansijske izveštaje za 2016. godinu\nNIS objavljuje revidirane konsolidovane finansijske izveštaje za 2016. godinu\nNIS objavljuje revidirane konsolidovane finansijske izveštaje za 2016. godinu, pripremljene u skladu sa međunarodnim standardima finansijskog izveštavanja.\nU 2016. godini NIS grupa je ostvarila neto dobit od 15 milijardi dinara, što je 3 odsto više nego godinu dana ranije. Time je ujedno prekinut trend smanjenja neto dobiti koji je počeo pojavom krize u naftnom sektoru 2014. godine. Rezultat je ostvaren u nepovoljnim makroekonomskim uslovima, pre svega niskim cenama nafte u 2016. godini. Pokazatelj EBITDA (profit pre plaćanja kamata, poreza na dobit i amortizacije) iznosio je 39,8 milijardi dinara.\nOvi rezultati su ostvareni zahvaljujući sprovođenju programa mera za povećanje operativne efikasnosti čiji se efekat u 2016. godini procenjuje na 8,6 milijardi dinara. NIS je nastavio sa investicijama i u razvojne projekte uložio 26,1 milijardu dinara, čime je ostao u vrhu vodećih investitora u Srbiji. Obaveze NIS-a po osnovu poreza i drugih javnih prihoda u 2016. godini iznosile su 163,3 milijarde dinara, odnosno 7 odsto više nego 2015. godine. NIS uprkos složenim makroekonomskim uslovima nije menjao politiku dividendi i akcionarima je četvrtu godinu zaredom isplaćeno 25 odsto neto dobiti za prethodnu godinu, konkretno nešto više od 4 milijarde dinara.\nUkupna proizvodnja nafte i gasa iznosila je 1,46 miliona uslovnih tona, dok se trend prirasta rezervi ugljovodonika u 2016. godini procenjuje na 3,4 odsto. Ukupan obim prerade nafte bio je 3,3 miliona tona, odnosno 1 odsto više nego 2015. godine. Nastavljena je realizacija projekta Duboka prerada u Rafineriji nafte Pančevo što je sledeća faza u modernizaciji NIS-ovih prerađivačkih kapaciteta.\nU 2016. godini NIS je na tržište plasirao novo premijum gorivo G-Drive dizel. Obim prometa naftnih derivata povećan je 3 procenta u odnosu na 2015. godinu i iznosio je 3,34 miliona tona.\nU 2016. godini nastavljeno je i sa diversifikacijom poslovanja. U NIS-ovim postrojenjima proizvedeno je ukupno 147.505 MWh električne energije što je povećanje od 19 procenata u odnosu na prethodnu godinu. NIS je nastavio sa aktivnostima na realizaciji projekta Termoelektrane-toplane Pančevo, a sa kineskom kompanijom „Betec“ potpisan je sporazum o saradnji u oblasti razvoja geotermalne energije u Srbiji.\nPovodom objavljivanja rezultata za 2016. godinu Kiril Kravčenko, generalni direktor NIS-a i član Izvršnog odbora „Gasprom njefta“ je izjavio:\n„Veoma smo ponosni na rezultate koje smo ostvarili u 2016. godini. Oni su još jednom pokazali uspešnost i otpornost našeg sistema koji se zasniva na kontinuiranom povećanju efikasnosti poslovanja sa jedne strane i na investiranju u dalji razvoj, sa druge. Zato planiramo da u 2017. godini nastavimo pozitivan trend rasta ključnih finansijskih i operativnih pokazatelja što će dugoročno obezbediti efikasnost biznis procesa NIS-a. U periodu između 2017. i 2019. godine „Gasprom njeft“ će u strateške projekte NIS-a investirati više od 100 milijardi dinara. Ta ulaganja biće temelj za dalji razvoj NIS-a i obezbediće sigurnu budućnost kompaniji, našim zaposlenima i akcionarima“.


NASLEDNICA BABA VANGE PREDVIDELA KRAJ EVROPE: Kontinent će uništiti ekološka katastrofa | WebTribune\nHome IZA OGLEDALA NASLEDNICA BABA VANGE PREDVIDELA KRAJ EVROPE: Kontinent će uništiti ekološka katastrofa\nZa šest godina planeta će ostati bez pijaće vode, tvrdi Kaede Uber, Francuskinja koju mnogi smatraju naslednicom čuvene Vangelije Dimitrove\nOvo tvrdi Kaede Uber, Francuskinja iz Monpeljea, stara svega 12 godina, koju mnogi smatraju naslednicom Baba Vange (Vangelija Pandeva Dimitrova).\nKad je Kaede napunila sedam godina, pojavila se na ruskoj televiziji, gde je pričala o svojim proročanstvima, a onda je predvidela i pobedu Vladimira Putina na predsedničkim izborima u Rusiji. Međutim, nakon nekoliko intervjua, i Kaede i cela njena porodica su nestali. Skoro pet godina, pišu mediji, nije bilo nijednog pomena o devojčici, pa su mnogi poverovali da je umrla ili da je ubijena. Ipak, nedavno se ponovo pojavila na jednoj televiziji.


► Oko 20 mrtvih i više od 40 ranjenih u tri eksplozije u Somaliji\n"Imamo oko 20 mrtvih u napadu i više od 40 ranjenih. Većina tih ljudi su civili koji su tu prolazili u trenutku napada", rekao je bezbednosni zvaničnik Abdulahi Ahmed.\nBroj žrtava se objašnjava time što je u blizini bio minibus s putnicima.\nPolicija pretpostavlja da su eksplozije ispred jednog hotela i obližnjeg sedišta Krivične policije bile delo bombaša-samoubica.\nBezbednosni izvori i očevici kažu da su dva automobila ekspoldirala blizu hotela Sahafi gde obično borave somalijski politički zvaničnici. Zatim je jedan bombaš samoubica aktivirao prsluk s eksplozivom na istom mestu a naoružani ljudi pokušali su da uđu u hotel.\nPolicija navodi da je posle eksplozije ubila napadača koji je pokušao da uđe u hotel.\nOdgovornost za napad je preuzela pobunjenička islamska ekstremistička grupa Al Šabab koja se godinama bori "protiv neprijatelja Islama" i vlasti Somalije.\n"Meta napada je bio hotel Sahafi. Iako su napadači koristili automobile bombe da upadnu u zgradu bezbednosne snage su ih uhapsile. Četiri napadača al Šababa ubijeni su napolju", rekao je Abdulahi Ahmed.\nAutomobili bombe su velikim delom uništili ojačanu bezbednosnu ogradu oko hotela a više prodavnica u okolini takođe je razneto od siline ekspozija.\nJedan svedok rekao je da je taj deo grada uvek pun ljudi što je povećalo broj žrtava.


Održana 35. sjednica Odbora za evropske integracije\npetak, 13 decembar 2019 18:33\nOdržano konsultativno saslušanje na temu izazova u pregovaračkom poglavlju 27\nPredsjednik i članovi Odbora za evropske integracije održali su danas konsultativno saslušanje predstavnika nadležnih institucija na temu izazova u pregovaračkom poglavlju 27– Životna sredina i klimatske promjene.\nSjednici su prisustvovali Marko Mrdak, zamjenik glavnog pregovarača za poglavlja pravne tekovine EU, Ivana Vojinović, generalna direktorica Direktorata za životnu sredinu i pregovarač za poglavlje 27 i Dragan Asanović, generalni direktor za upravljanje otpadom i komunalni razvoj u Ministarstvu održivog razvoja i turizma, te Nikola Medenica, direktor Agencije za prirodu i zaštitu životne sredine i Elvir Klica, direktor JP Nacionalni parkovi.\nPredsjednik Odbora Slaven Radunović ukazao je na značaj teme ne samo sa aspekta dinamike pregovora i procesa evropskih integracija, već zdravlja građana Crne Gore. Podsjetio je da konsultativno saslušanje predstavlja dio inicijative Odbora za evropske integracije za pojačan nadzor nad aktivnostima nadležnih institucija u okviru posebno važnih pregovaračkih poglavlja, te predstavio iskustvo poslanika u okviru tematskih posjeta, koje je Odbor organizovao u pojedinim opštinama, u protekla dva mjeseca. On je kazao da stanje u oblasti životne sredine nije na zadovoljavajućem nivou, a s obzirom na to da je riječ o pitanju koje se tiče svih građana, potrebno je češće otvarati raspravu na ovu temu i suočiti se sa konkretnim izazovima u ovoj oblasti, te razmotriti mogućnosti njihovog rješavanja.\nU razgovoru sa članovima Odbora, predstavnici nadležnih institucija kazali su da je, sa aspekta dinamike pregovora u ovom poglavlju, potrebno ispuniti 8 završnih mjerila za zatvaranje poglavlja, te posvetiti pažnju aktivnostima u odnosu na strateški plan za ispunjavanje obaveza u ovoj u oblasti, u koju je od 2016. godine uloženo preko 200 miliona eura.\nTokom konstruktivne rasprave koja je uslijedila, članovi Odbora najviše su bili zainteresovani za pitanja utvrđivanja odgovornosti za negativan odnos prema očuvanju životne sredine, uticaj kapitalnih projekata na životnu sredinu, postojanja kontrolnih mehanizama u sprovođenju integrisanih dozvola (IPPC), te izradi studije uticaja. Tražena su i konkretna pojašenjenja u vezi sa ekološkom rekonstrukcijom termoelektrane u Pljevljima, očuvanjem Skadarskog jezera kao posebno važnog močvarnog područja, uticajem kruzera na more i vazduh u Bokokotorskom zalivu, uklanjanju i tretiranju grita iz bivšeg brodogradilišta Bijela, kao i modelu upravljanja ulcinjskom Solanom.\nPrisutni su se saglasili da su dijalog i saradnja nadležnih državnih institucija i predstavnika civilnog važni za rješavanje problema u ovoj oblasti, ne samo kroz edukaciju nego utvrđivanje institucionalne i vanistitucionalne odgovornosti.


Osnovan Savez za Srbiju – Vojvodina – На вези\nOsnovan Savez za Srbiju – Vojvodina\nSavez za Srbiju za Vojvodinu formiran je danas u Novom Sadu, a izjavu o osnivanju pokrajinskog ogranka ovog opozicionog bloka potpisali su Demokratska stranka, Stranka slobode i pravde, Narodna stranka, Srpski pokret Dveri, USS Sloga, Zajedno za Srbiju, Pokret za preokret i Demokratska zajednica vojvođanskih Mađara.\n„Iseljavanje ljudi naročito je izraženo u Vojvodini. Pripadnici nacionalnih manjina na poziv svojih vlada iseljavaju se u Rumuniju, Mađarsku, Slovačku, za njima idu i njihove komšije. Sve je više pustih sela. To je posledica toga što vojvođanske njive otimaju ljudi bliski Aleksandru Vučiću, a vojvođanski seljaci se stavljaju u ulogu kmetova – niti je njihova zemlja, niti je njihov prihod“, kazao je Veselinović.\nKao gorući problem u Vojvodini, Veselinović je naveo i uništavanje poljoprivrede, ali i to što svako „vojvođansko mesto ima svog šerifa iz Beograda, čime je uspostavljeno bezakonje i odsustvo države“.\n„Podrška selu treba da ide ne preko Krkobabićevih partijskih zadruga, već preko realnih podsticaja seljaku. To znači vraćanje subvencija na 12.000 dinara i davanje drugih vidova podrše pogotovu mladima da ostanu na selu. Ne može srpski seljak da ima 30 evra subvencije, a nemački, mađarski i ostali po 100 doo 300 evra po hektaru i da onda budu konkurentni. Naša sela nemaju kanalizaciju, pitku vodu, nemaju kultrne sadržaje, saobraćajnu infrastrukturu, čak ni saobraćajne linije“, rekao je Veselinović.\nPredsednik Demokratske zajednice vojvođanskih Mađara Aron Čonka istakao je da je vojvođanski Javni servis „zarobljen“, te da nema mogućnosti da se čuje mišljenje drugačije od režimskog. To isto se odnosi, naveo je on, i na medije koji izveštavaju na jezicima nacionalnih manjina a finansiraju se iz javnih sredstava, zbog čega će se Savez za Srbiju boriti da se medijima omoggući nesmetan rad.\nČonka je naveo da veštačke podele među ljudima koje režim nameće, nisu zaobišle ni manjinske zajednice, te da postoji podela na „naše“ i „njihove“. On je poručio da se tome mora stati na kraj, te pozvao pripadnike manjinskih zajednica da se bore za demokratske principe i poboljšanje demokratskin procesa kako u Vojvodini tako i u celoj Srbiji.\nOdgovarajući na pitanje novinara o bojkotu izbora, predsedavajući Saveza za Srbiju Dragan Đilas podsetio je na Sporazum sa narodom koji je SzS, zajedno sa preko 200.000 građana, potpisao.\n„U Sporazumu piše da na izborima nećemo učestvovati ako nisu fer i pošteni. Stavili smo svoj potpis i nemamo pravo da poverenje ljudi izigramo“, rekao je Đilas.\nOva vest Osnovan Savez za Srbiju – Vojvodina je objavljena na Savez za Srbiju.\n← Program EU Kreativna Europa: poziv na partnerstvo – Odjel za kulturu pokrajine Liege – Belgija\nDanas je u Novom Sadu osnovan @SavezZaSRB za Vojvodinu.Osnivanju su prisustvovali @NoNebojsa predsednik PO DS i jedan od osnivača ovog Saveza, kao i @ZoranLutovac predsednik DS i lider SZS. Posle KZN održan je zajednički sastanak predsedništva SZS i predsedništva SZS za Vojvodinupic.twitter.com/0ZMNvHHWSN →


Osmani posthumno odlikovala sina predsednika SAD – DnevniZurnal\nOsmani posthumno odlikovala sina predsednika SAD\nby admin 02/08/2021, 19:47 1.6k Views\nPredsednica Kosova, Vjosa Osmani Sadriu je ocenila da je Bo Bajden dao izuzetan doprinos obuci sudija i uspostavljanju posleratnih kosovskih institucija.\nPrilikom dodeljivanja predsedničke medalje pokojnom sinu američkog predsednika Džozefa Bajdena koju je primio američki ambasador na Kosovu, kosovska predsednica je rekla da je Bo Bajden na Kosovu radio na uspostavljanju nezavisnog i profesionalnog pravosudnog sistema, a u cilju jačanja vladavine prava.\nPrema njenim rečima, osnivanje institucija i obuka sudija, koju je, zajedno sa drugim američkim kolegama, Bo Bajden započeo pre nezavisnosti, danas je jedan od glavnih stubova najvažnijih institucija Kosova.\n„U dobrim danima, u lošim, na svetlosti i u mraku, osećamo tvoju ruku na svojim ramenima. Gospodine predsedniče, dozvolite mi da kažem vama i svim građanima Sjedinjenih Američkih Država: Kosovo je vaš dom. Kažemo muškarcima i ženama u vašoj zemlji, vašem osoblju, diplomatskom osoblju i svim ljudima Amerike koji žele da posete ovu zemlju da ćemo ih uvek videti kao da su jedan od nas“, poručila je Osmani Sadriu.\nDodala je da će američke zastave i dalje visoko i ponosno širiti širom Kosova – i da je to način da se izrazi zahvalnost na podršci koju su decenijama Kosovu pružali preko ljudi poput Boa i svakog drugog građanina Sjedinjenih Američkih Država.\n„Džo Bajden je bio naš glas kada nismo imali glasa. Borio se da skrene pažnju na Kosovo kada drugi širom sveta nisu bili voljni da nas podrže u našoj borbi protiv sistematske diskriminacije i segregacije koju je provodio tadašnji Miloševićev režim. Džo Bajden je bio naš glasni zagovornik u Senatu za intervenciju NATO -a 1999. godine, kojom je okončan rat i genocid na Kosovu“, kazala je ona.\nVideo porukom okupljenima ispred zdanja Skupštine Kosova se obratio američki predsednik.


Dodik: Ako ne bude formiran novi Savet ministara, neće raditi ni parlament BiH - Izazov\nNovi magazin 14. aprila 2019. 22:18\nPredsedavajući Predsedništva BiH i lider Saveza nezavisnih socijaldemokrata (SNSD) Milorad Dodik izjavio je večeras da u slučaju nastavka opstrukcije formiranja novog Saveta ministara BiH neće zasedati ni Predstavnički dom ni Dom naroda parlamenta BiH.\n„Ukoliko pustite da radi Predstavnički i Dom naroda, onda legalizujete sastav postojećeg Saveta ministara BiH, koji nije izborna volja Republike Srpske ni svih građana koji su glasali na izborima u BiH. U BiH je jedna ozbiljno teška situacija potpune paralize rada organa“, rekao je Dodik novinarima posle sastanka s vrhom SNSD-a.\n„Ja ne verujem u dobre namere Bošnjaka da žele da završe tu priču oko formiranja Saveta ministara. Razgovarali smo o tome šta raditi ako do toga ne dođe što je moguće pre“, naveo je lider SNSD-a.\nDodik je rekao da će to biti teško, jer je na sceni „očigledna opstrukcija formiranja Saveta ministara BiH“.\nNastavljena potraga za telom mladića koji se juče utopio u…


Digitalna tehnologija reprogramira mozak dece\n15. 08. 2018 |\nDruštvene mreže i tehnologija imaju negativan uticaj na mentalnu i emocionalnu zrelost dece, upozorava neurolog!\nNeurolog dr Suzan Grinfild ističe da društvene mreže sprečavaju decu da nauče da sami razmišljaju, zbog čega mentalno ostaju na nivou trogodišnjaka.\nDruštvene mreže i video igrice dovode do toga da deca ne umeju međusobno da razgovaraju niti da misle svojom glavom jer neprestano traže nešto da im odvlači pažnju.\n“Mislim da će generacije koje su tome izložene ostati na nivou trogodišnjaka: emocionalno, po pitanju preuzimanja rizika, imaće jako loše socijalne veštine, slab sopstveni identitet i ništa neće moći da im zadrži pažnju”, upozorava ona.\nGrinfeld, koja je inače jedan od istraživača na Oksfordu, svoje mišljenje je potkrepila i studijom iz 2014. godine, koju su sproveli psiholozi sa Univerziteta u Virdžiniji i sa Harvarda, koja je pokazala da bi se studenti radije izložili blagom električnom šoku nego da ostanu deset minuta sami bez nečega što bi im odvuklo pažnju.\nOna kaže da je ova studija pokazala da je mladim ljudima potrebna “neprestana stimulacija iz okoline, u svakom trenutku” i to pokazuje da oni više nisu sposobni da budu sami sa svojim mislima.\nTo može da ima posebno loše efekte na decu, zbog čega dr Grinfild savetuje roditeljima da decu podstaknu na neke aktivnosti – sport ili čitanje, na primer – kako bi se smanjila izloženost ekranima i stimulisala mašta.\nEkspert za digitalnu detoksikaciju (tužno je što neko time uopšte mora da se bavi!) Tanja Gudin kaže da je potpuno saglasna sa dr Grinfild i ističe kakve su prednosti smanjenog korićenja elektronskih uređaja među decom.\n“Studija sprovedena na Univerzitetu u Kaliforniji je dokazala da kada su sklonjeni elektronski uređaji iz okruženja dece na nedelju dana, oni su mogli bolje da razumeju neverbalnu komunikaciju, u odnosu na grupu dece koja je i dalje koristila uređaje”.\nGudin ističe da bi trebalo imati na umu koliko je u životu važna sposobnost razumevanja neverbalnog jezika – za život uopšte, u školi, na poslu, u vezama, te da bi to možda trebalo da “upali alarm” među roditeljima da ograniče deci korišćenje uređaja.\nGrinfildova je inače pre četiri godine izdala knjigu Mind Change u kojoj je tvrdila da digitalna tehnologija reprogramira mozak dece. Tu je napisala da mališani koji prekomerno koriste društvene mreže ili igraju igrice imaju veći rizik obolevanja od depresije, nedostatka samopouzdanja, a češće i razvijaju narcisoidni poremećaj ličnosti.\nTagovi :Deca i mobilni telefon, digitalni uređaji, emocionalna inteligencija, kompjuteri, mozak deteta, neverbalna komunikacija\nDugoročna korist razvijanja emocionalne inteligencije u školi\nPrirodni lek za ADHD\n“Dođi, neću ti ništa” – kako dete naučiti da čita suptilne signale drugih


Izveštaj za 2017: Gušenje medijskih sloboda, nema dijaloga - Sindikat novinara Srbije\nIzveštaj za 2017: Gušenje medijskih sloboda, nema dijaloga\nOdsustvo javnog dijaloga, gušenje medijskih sloboda, kritičkog mišljenja i urušavanje pojedinih već ostvarenih prava i sloboda obeležilo je 2017. godinu u Srbiji, izjavila je programska direktorka Beogradskog centra za ljudska prava Vesna Petrović.\n"Sve to praćeno je često bezobzirnim napadima na sve koji drugačije vide budućnost srpskog društva i nisu spremni da bezrezervno podržavaju poteze i odluke vladajuće strukture", rekla je Petrovićeva na predstavljanju izveštaja tog centra o ljudskim pravima u Srbiji 2017. godine.\nMeđutim, prema rečima istraživača Beogradskog centra za ljudska prava Dušana Pokuševskog, sumnja se u iskrenost vlasti za tim reformama zbog amandmana Ministarstva pravde kao i odnosa predstavnika tog ministarstva prema članovima profesionalnih organizacija sudija i tužilaca i stručnjaka iz civilnog društva, čija predložena rešenja se ne prihvataju.\nGovoreći o stanju u medijima, novinar Ivan Protić ukazao je da su se u 2017. medijske slobode sve više gušile, a da je materijalni položaj medija i novinara sve gori.\nKako je dodao, raslo je nekažnjeno nasilje nad novinarima, pritisci, vređanje, ometanje, sudska zaštita je bila retka, a istrage i suđenja za ubistva novinara iz prošlog veka, ni u 2017. godini nisu završena.\nOn je kazao da je u 2017. godini zabeležena 84 napada na novinare, od čega 18 fizičkih, najčešće istraživačke, koji se bave istraživačkim novinarstvom i izveštavaju o organizovanom kriminalu i korupciji.\nNavedeno je da, iako neki ekonomisti pozitivno ocenjuju reforme koje sprovodi srpska vlada, privredni rast u 2017. godini je bio mnogo manji od planiranog i znatno zaostaje u poređenju sa privrednim rastom zemalja u regionu.\nUkazano je i na donošenje Zakona o finansijskoj podršci porodici sa decom krajem prošle godine kojim se kako je navedeno, krši Konvencija o zaštiti materinstva međunarodne organizacije rada, jer novi zakon predviđa da se za osnovicu za naknadu uzima mesečni prosek zarade koji je roditelj ostvario u prethodnih 18 meseci, umesto 12 meseci kako je pre toga bilo predviđeno.


Godišnjica okončanja Drugog svetskog rata u Japanu - MediaSfera\nGodišnjica okončanja Drugog svetskog rata u Japanu\nU japanskoj prestonici Tokiju danas je održana zvanična državna ceremonija kojom je obeležena 75. godišnjica završetka Drugog svetskog rata.\nMada je kapitulacija Japana formalno potpisana tek 2. septembra 1945. godine, a borbe između japanskih snaga i Crvene Armije trajale sve do kraja avgusta, u Japanu se današnji dan obeležava kao završetak rata, jer je 15. avgusta 1945. tadašnji japanski car Hirohito, u svom prvom obraćanju naciji preko radija, pozvao vojsku i narod „da izdrže neizdrživo i podnesu nepodnošlјivo“, što se, istorijski, smatra pozivom na odustajanje od dalјeg otpora i prihvatanje predaje.\nDuboko preispitivanje u odnosu na prošlost\nIako je tog dana pokušan vojni puč u kojem su oficiri nezadovolјni odlukom političkog vrha da se okončaju neprijatelјstva probali da usmrte premijera i čak onemoguće puštanje snimka govora cara Hirohita na radiju, od 15. avgusta su ipak okončane borbe sa američkim snagama u Pacifiku.\nNa komemorativnoj ceremoniji u Tokiju poštu dušama 3,1 miliona japanskih vojnika i civila poginulih u Drugom svetskom ratu odali su car Naruhito i premijer Šinzo Abe.\nCar Naruhito, koji je na presto stupio prošle godine i koji je unuk pokojnog cara Hirohita, rekao je i da se, uz duboko preispitivanje u odnosu na prošlost, iskreno nada da se tragedija rata neće ponoviti, te da se moli za svetski mir i dalјi razvoj Japana.\nOn je izrazio zahvalnost generacijama građana koji su svojim naporima izgradili zemlјu posle rata i pozvao narod da ujedini snage kako bi prevazišao novu teškoću koja se pred njim nalazi – koronavirus.\nPremijer Abe u svom govoru je rekao da će nastaviti da se drži zekletve da Japan neće ponovo iskusiti tragedije rata i da današnje generacije nikad neće zaboraviti da su mir i prosperitet koje uživaju izgrađeni na žrtvi lјudi nastradalih u ratu.\nManje zvanica na ceremoniji zbog koronavirusa\nZbog opasnosti od širenja koronavirusa, ceremoniji u sportskoj i koncertnoj hali Budokan, koja je izgrađena za potrebe olimpijade u Tokiju 1964. godine i predstavlјa jednu vrstu Meke za lјubitelјe borilačkih veština, prisustvovalo je samo 540 zvanica, što je manje od desetine uobičajenog broja u normalnim uslovima.\nOna je izabrana za mesto komemoracije posvećene žrtvama Drugog svetskog rata zbog svoje blizine šinto hramu Jasukunji, koji je krajem 19. veka osnovala država kao instituciju u kojoj bi se odavala pošta vojnicima koji su položili živote za zemlјu.\nČetiri ministra japanske vlade upravo su danas posetila to svetilište, u kojem su, uz žrtve drugih ratova, deifikovane i duše 2,3 miliona Japanaca i japanskih kolonijalnih podanika koji su izgubili život u borbama u Drugom svetskom ratu, da bi, po njihovim rečima, u privatnom svojstvu izrazili poštu poginulima i zahvalili im se na žrtvi za domovinu.\nHram Jasukunji, međutim, je u svoj registar ratnih žrtava, čijim dušama se odaje počast kao božanstvima, uveo i osobe koje su na suđenju u Tokiju posle rata proglašene za zločince prve, „A“ kategorije, zbog čega takve posete visokih japanskih zvaničnika izazivaju nezadovolјstvo u susednoj Kini i na Korejskom poluostrvu, koji su najviše propatili tokom japanske okupacije pre i tokom Drugog svetskog rata.\nTagoviDrugi svetski rat godišnjica Japan\nOd 28. avgusta nastavak programa u Domu omladine


Tag / Pica / Vesti online\nArgentinski as s porodicom posetio restoran u Đironi u kojem ga je dočekao jedan svetski šampion...\nLebron prevario navijače Lejkersa, ali su bar dobili besplatnu picu\nNekoliko stotina pristalica slavnog kluba iz Los Anđelesa uzalud je očekivalo novu zvezdu tima ispred picerije iz lanca "Blaze Pizza", čiji je on i vlasnik.\nNekada "sirotinjsko" jelo danas je jedno od omiljenih na svetu, a pica je preuzela čitav svet. Iako je Italija dom pice, zanimljivo je da su danas samo dva italijanska grada na listi gradova sa...\n"Većina ljudi pogrešno jede picu - ovo je pravilan način"\nMnogima je pica omiljeno jelo, jer omogućava pripremu pravih malih gozbi od samo nekoliko sastojaka bez puno truda, bilo da se radi o ručku, večeri ili druženju s prijateljima.\nOva hrana je postala ozbiljna konkurencija srpskoj pljeskavici\nU istraživanju agencije Smart Plus Research agencije o prehrambenim navikama ljudi u Srbiji učetsvovalo je 1.050 ispitanika.\nFizička aktivnost i masiranje i te kako doprinose uklanjanju celulita, ali bez zdrave ishrane, ništa nema efekta. Ako ste sklone celulitu, držite se podalje od namirnica koje samo nanose štetu.\nAmerikanci naručuju pice putem kol-centra u Makedoniji


Uskoro nove dvojezične table u Vukovaru – mojKontakt portal – Radio Televizija Kontakt\nUskoro nove dvojezične table u Vukovaru\n“U dogledno, razumno vreme će se postaviti nove ploče sa zakonitim nazivima državnih institucija. Inače, ukoliko to ne može da osigura, vlada se i ne može zvati vlada, niti može biti vlada”, rekao je Bauk, gostujući u Dnevniku HTV-a.\nBauk je naglasio da je ustavni zadatak vlade da sprovodi zakone i druge odluke koje je izglasao Sabor, pa i Ustavni zakon o pravima nacionalnih manjina, dodajući da je na lokalnim jedinicama da svojim statutom odrede način na koji će se zakon sprovesti.\nPrema riječima Bauka, dvojezične table biće postepeno postavljene na svim zgradama državnih institucija u Vukovaru.\nBauk je naveo da će Vlada na današnjoj sjednici dati negativno mišljenje na predlog zaključka 52 poslanika opozicije o problematici postavljanja dvojezičnih tabli u Vukovaru i primeni Ustavnog zakona, kojim opozicija zahtjeva odlaganje postavljanja tabli.\nČetiri od ukupno pet dvojezičnih tabli postavljenih na zgradama lokalne samouprave u Vukovaru skinuto je u ponedeljak popodne i u noći između ponedeljka i utorka. Table su bile postavljene uz velike incidente prije nešto više od mjesec dana, a u njihovom ponovnom skidanju su učestvovali i pripadnici policije koji su bili zaduženi da ih čuvaju, pa su šestorica policajaca suspendovana.\nVučić: Ne mogu Mišković i Đilas da pobijede Srbiju


Proba male mature 24. i 25. aprila - Ozonpress :: internet portal\nUčenici osmog razreda polagaće probni završni ispit 24. i 25. aprila, a u svakom od tri testa biće po 20 zadataka. Osmaci će rešavati kombinovani test 24. aprila, sa početkom u 12 sati, dok će sutradan od 9 časova polagati test iz maternjeg jezika, a potom iz matematike u 11 i 30, kažu u Ministarstvu prosvete.\nU ovom ministarstvu napominju da neće biti dodatnih termina za polaganje male mature, jer se ovi datumi ne poklapaju sa takmičenjima i smotrama učenika osnovnih škola. Zvanični termini polaganja završnog ispita i kalendar upisnih aktivnosti biće uskoro utvrđeni, a konkurs za upis u srednje škole Ministarstvo će objaviti početkom maja.\nIz Ministarstva prosvete zasad nema najava da će štrajk dela prosvetnih radnika, koji traje od 17. novembra, na bilo koji način uticati na održavanje završnog ispita. Ostali smo uskraćeni za konkretan odgovor šta će biti sa učenicima čiji nastavnici ne budu hteli da drže pripremnu nastavu za malu maturu, što su sindikati najavili kao jednu od mera radikalizacije štrajka.\nU odgovoru koji smo dobili iz Ministarstva piše da su „rešenjem o četrdesetočasovnoj radnoj nedelji utvrđene obaveze nastavnika, a direktor škole je odgovoran za zakonitost rada i za uspešno obavljanje delatnosti ustanove, te da je nadležan da planira i organizuje ostvarivanje programa obrazovanja i vaspitanja i svih aktivnosti“.\nPodsetimo, škola je po zakonu dužna da organizuje pripremu đaka za polaganje završnog ispita tokom drugog polugodišta osmog razreda, a deset dana pre polaganja ispita najmanje dva časa dnevno.\n– Zaposleni imaju pravo na štrajk po zakonu i direktor ne može da ih u tome spreči. Nastavnici koji su u zakonskom štrajku su obavezni da drže časove po 30 minuta i ispite, tako da direktor ne može da protiv njih pokrene disciplinski postupak ako odbiju da drže pripremnu nastavu. Sigurno je da nećemo dozvoliti da deca budu oštećena zbog štrajka. To je stav i sindikata naše škole. Verujem da velika većina mojih kolega tako misli i da će nastavnici pripremiti učenike za polaganje završnog ispita, jer su to naši đaci – kaže Mirko Lazović, direktor OŠ „Milica Pavlović“ iz Čačka.\nZa đake osmog razreda ove godine će na završnom ispitu biti promenjen sistem bodovanja, jer će sva tri testa nositi 30 poena umesto 40.\nNov način bodovanja, po 10 poena za svaki test, znači da će uspeh na mature nositi najviše 30 poena, a uspeh tokom školovanja maksimalnih 70 poena i ovo rešenje je, kako kažu u Ministarstvu prosvete, najpravednije za učenike.\nNa testu se osim znanja iz srpskog (maternjeg) jezika i matematike proveravaju postignuća učenika još iz pet predmeta – biologije, geografije, istorije, fizike i hemije. Svi zadaci su nepoznati.\nU četvrtak – Sajam virtuelnih preduzeća


Foto: Sud BiH / RS\nKeserović je jedan od sedmorice državljana BiH koji su u decembru 2019. izručeni iz Sirije zbog sumnje da su tamo ratovali na strani organizacija koje su Ujedinjene nacije (UN) proglasile terorističkim, prenosi Srpskainfo.\nTužilaštvo BiH je u završnim rečima ocenilo dokazanim obe tačke optužnice za terorizam – pridruživanje stranim paravojnim formacijama, takozvanom ISIS i javno podsticanje na terorističke aktivnosti, piše Avaz.\n"POVRATNICE IZ SIRIJE NISU SPOSOBNE DA SVEDOČE" Veštak na zahtev Tužilaštva sačino nalaz i mišljenje\nOdbrana je tada predložila da Keserović bude osuđen na kaznu između dve i po i tri i po godine zatvora za prvu tačku, ocenivši da navodi da je optuženi javno pozivao na ubijanja nisu dokazani.\nNa ovu presudu postoji mogućnost žalbe Apelacionom veću Suda BiH.\nRATOVAO ZA BEJT KOMANDOSE Ćufuroviću potvrđen četvorogodišnji zatvor zbog terorizma\nPRIZNAO DA JE RATOVAO ZA ISIS Ališić osuđen na 30 meseci zatvora


VUČIĆ GRAĐANIMA: Podignuta borbena gotovost SRPSKE VOJSKE (INFO) | DNEVNE\nVUČIĆ GRAĐANIMA: Podignuta borbena gotovost SRPSKE VOJSKE (INFO)\nPremijer Srbije Aleksandar Vučić rekao da je podignuta borbena gotovost gde je neophodno, ali da je Srbija stabilna i da građani mogu da budu mirni.\nGostujući u Dnevniku RTS-a Vučić je rekao da je situacija u Srbiji mirna i stabilna.\n“Građani treba da budu mirni jer smo podigli borbenu gotovost naših jedinica gde je potrebno. Spremni smo da odgovorimo na svaki izazov”, rekao je Vučić.\nPremijer je poručio da je “naš najviši cilj očuvanje mira i stabilnosti”.\nKomentarišući opasne izjave Ramuša Haradinaja ‘da je Srbija neprijatelj i da Albanci treba da se ugladaju na Hrvatsku’, Vučić je ocenio da Albanija postaje “mezimče međunarodne zajednice”.\n“I ceo svet ćuti, na najstrašnije, na najmorbidnije izjave”, rekao je Vučić i dodao da to u Srbiji čine i “Haradinajevi Srbi”.\nNa inauguraciji očekujem puno prijatelja iz EU\nOdnosi sa Turskom za nas su od izuzetnog značaja, izjavio je danas premijer i izabrani predsednik Srbije Aleksandar Vučić i dodao da Srbija želi da da bude dobar partner Ankari.\n“Uputio sam poziv (turskom predsedniku Redžepu Tajipu) Erdoganu. On je jedini strani lider koji nije bio u Srbiji u poslednje dve-tri godine, išao je u deo Srbije koji nije pod našom kontrolom. Mislim da bi bilo važno da sa Turskom imamo najbolje moguće odnose”, istakao je Vučić u izjavi za Radioteleziviju Srbije.\nOn je dodao da će sa Erdoganom razgovarati o važnim pitanjima za Balkan, a očekuje da sa njim u Srbiju dodje i velika grupa binismena. Govoreći o aktivnostima u narednom periodu, Vučić je rekao: “Verujem da ćemo imati razmenu važnih poseta sa Ruskom Federacijom, a kad dodje vreme inauguracije očekujem i značajan broj prijatelja iz Evropske unije da poseti Srbiju i da time pokažemo koliko je Srbija snažna, a snažna je onoliko koliko je ugledna, ekonomski uspešna i doprinosi miru u regionu”.\n“Naše je da nikoga ne uvredimo, ali i da nikom ne damo da odlučcuje o našoj sudbini”, istakao je on.\nPremijer je poručio da Srbija neće dozvoliti progon ni istrebljenje svog naroda.\n“Nikada nikoga nećemo da diramo, ništa nam tuđe nije potrebno, samo svoje nećemo da damo nikome”, dodao je Vučić.\nOn je rekao da je “ovo vreme bremenito različitim izazovima i pritiscima spolja i iznutra”.\n“Ono što je važno jeste da ljudi znaju da nismo govorili laži i neistine s koliko se problema suočavamo u regionu i da će biti mnogo muka”, kazao je Vučić.\nOn je zahvalio svim bezbednosnim službama i doda ;da predstavnici vlade nisu izlazili sa zaključcima jer tu ima “vojnih i drugih tajni”.\n“Pozvali smo na mir u Makedoniji jer se to tiče i nas”, kazao je Vučić i dodao da je Srbija za Makedoniju učinila više od ostalih suseda u prošlosti, mada joj uvek nije bilo vraćeno istom merom.\nOn je citirao nekadašnjeg britanskog premijera Vinstona Čerčila rekavši da “ne postoje stalna prijateljstva, kao ni stalna neprijateljstva, već stalni interesi” i ocenio ;da su “Albanci postali mezimče medjunarodne zajednice” i da im je sve dopušteno.\nPrema njegovim rečima, najopasnije je čutanje onih koji to dozvoljavaju.


Nakon što je Skupština Kosova prošle sedmice ratifikovala sporazum o demarkaciji sa Crnom Gorom, što je donelo „pozitivne vibracije“, niko nije očekivao da će samo nekoliko dana doći do ovoga – snažno osuđujem bilo kakvu upotrebu sile i nasilje umesto dijaloga i standarda o demokratskoj saradnji, kaže za European Western Balkans Igor Šoltes, izvestilac za Kosovo u Evropskom parlamentu povodom aktuelnog zaoštravanja odnosa na liniji Beograd-Priština, izazvanog hapšenjem direktora Vladine Kancelarije za KiM Marka Đurića u Severnoj Mitrovici u ponedeljak. Naš sagovornik poručuje da je „siguran da takva dela neće imati pozitivan uticaj na odnose Beograda i Prištine“. U tom kontekstu, ne isključuje mogućnost da će briselski pregovori biti zaustavljeni „na izvesno vreme“.\n„Očekuje se da odgovorni ljudi na neki način objasne zašto se dogodilo to u Mitrovici. Takođe se nadam da će Evropska unija biti aktivno uključena, da će se atmosfera smiriti i situacija uskoro stabilizovati, imajući u vidu da, bez sumnje, nema nikakve potrebe za bilo kakvu vrstu akcije koja bi vodila ka konfliktu. Ono što je sada važno učiniti jeste da se definiše okvir u kojem će biti moguće pronaći odgovarajuće startne pozicije o tome kako postići napredak“, smatra Šoltes.\nStav Igora Šoltesa o „startnim pozicijama“ u skladu je sa navodima iz saopštenja izdatog nakon susreta visoke predstavnice Evropske unije za spoljnu politiku i bezbednost Federike Mogerini i predsednika Srbije Aleksandra Vučića. Kako je u utorak objavila Služba za saradnju s medijima predsednika Srbije, „dvoje sagovornika saglasili da pronađu nove načine kako bi nastavili sa radom i rešavanjem problema između Beograda i Prištine mirnim putem“. Istom prilikom istaknuto je da je visoka predstavnica EU, koja posreduje u Briselskom dijalogu, prenela srpskom predsedniku da Evropska unija „očekuje očuvanje mira uz mudar i uzdržan pristup“.\nFederika Mogerini je, podsetimo, 27. marta „zastala“ u Beogradu radi razgovora sa Aleksandrom Vučićem na svom putu ka Uzbekistanu, gde se održavala konferencija o situaciji o Avganistanu, dok je Prištinu mimoišla, da li namerno ili zbog „zgusnutog rasporeda“, ostaje nepoznanica.\nIz izjava Šoltesa i Mogerini može se, dakle, zaključiti da Evropska unija očekuje nastavak Briselskog dijaloga o normalizaciji odnosa Beograda i Prištine. Prethodnih meseci iz diplomatskih izvora stizale su nezvanične informacije da bi u maju trebalo da počne naredna faza pregovora koji će biti vođeni na najvišem političkom nivou, što znači da će uz posredovanje Mogerinijeve Vučić razgovorati sa kosovskim predsednikom Hašimom Tačijem.\nFranc-Lotar Altman, nemački stručnjak za Zapadni Balkan i profesor međunarodnih odnosa na Univerzitetu u Bukureštu, ocenjuje za EWB da „privremeno hapšenje gospodina Đurića ne treba da ugrozi nastavak Briselskog dijaloga jer su pregovori u interesu i jedne i druge strane“, ali napominje da je moguće da će odluka Srpske liste o napuštanju koalicione vlade u Prištini, kao i o samostalnom formiranju Zajednice srpskih opština na Kosovu „dovesti do pauze u dijalogu“.\n„Mnogo togazavisi i od narednih poteza predstavnika zvaničnog Brisela, ali postoji mogućnost da se aktuelni konflikt odrazi na Briselski dijalog“, konstatuje Altman.\nPored Evropske unije poruku da je potrebno nastaviti Briselski dijalog preneli su predstavnici Sjedinjenih Država. Između ostalog, američki ambasador u Srbiji Kajl Skat je prilikom sastanka sa predsednikom Vučićem, održanom u sredu, apelovao na obe strane da se „usredsrede na normalizaciju odnosa kroz dijalog, uz posredovanje EU i izrazio spremnost njegove zemlje da podrži sve strane u pregovorima koji se odvijaju kroz dijalog“.\nDa li će i na koji način „varničenje“ između Beograda i Prištine biti nastavljeno, videće se u narednim danima. U svakom slučaju, kosovski „čvor“ dodatno je zamršen, i to ne ide u prilog nijednoj od strana ukoliko istinski žele da postanu deo Evropske unije, što su odavno proklamovale kao „strateški cilj“.


O značaju javnih rasprava na tribini u Domu omladine - Beogradska otvorena škola\nO značaju javnih rasprava na tribini u Domu omladine\nTribina pod nazivom „Res Publica: Zakoni su javna stvar“ održana je 17. marta 2017. godine u Tribinskoj sali Doma omladine u Beogradu. Na tribini, koja je okupila blizu 50 učesnika, mahom predstavnika civilnog društva, razgovarano je o praksi javnih rasprava i drugim mehanizmima učešća građana u neposrednom odlučivanju, a predstavljen je i izveštaj autorke Danijele Božović o praksi javnih rasprava u prvih šest meseci rada Vlade Republike Srbije.\nTribinu je otvorio Milorad Bjeletić, izvršni direktor Beogradske otvorene škole, a pored njega, uvodnu reč su dali Svetislava Bulajić iz Narodne skupštine Republike Srbije, Mira Prokopijević iz Republičkog sekretarijata za javne politike i Dragan Srećković ispred „Trag fondacije“.\nU nastavku tribine, koju je moderirao Vladimir Pavlović, Danijela Božović, autorka izveštaja, Pavle Dimitrijević iz Centra za istraživanje, transparentnost i odgovornost i Dragana Aleksić iz Republičkog sekretarijata za javne politike dali su svoje viđenje u vezi sa postojećom praksom i preporukama za unapređenje procesa izrade propisa u procesu pristupanja Srbije Evropskoj uniji.\nDanijela Božović istakla je da je postojeći raskorak u zakonodavnim aktivnostima nastao usled razmimoilaženja godišnjeg plana rada Vlade Republike Srbije i Nacionalnog programa za usvajanje pravnih tekovina EU (NPAA). Ona je ukazala na to da je za samo 10, od ukupno 79 pravnih akata, koliko ih je ušlo u skupštinsku proceduru u prvih šest meseci rada Vlade, održana javna rasprava. Autorka izveštaja rekla je da se nedostaci u vođenju javnih rasprava odnose pre svega na informisanje zainteresovanih građana o javnim raspravama, izveštaja o sprovođenju i vremenskom okviru za izvođenje javnih rasprave.\nDragana Aleksić istakla je značaj usvajanja Zakona o planskom sistemu kojim se omogućava povezivanje planskih, budžetskih i reformskih aktivnosti, dok je Pavle Dimitrijević iz Centra za istraživanje, transparentnost i odgovornost ukazao na nepostojanje izvesnosti i predvidljivosti u zakonodavnom postupku. On je rekao da je postojanje ova dva kriterijuma neophodno kako bi se podigla informisanost građana o radu Parlamenta i javnim politikama koje se kreiraju na centralnom nivou.\nPoslednji deo tribine bio je rezervisan za pitanja i komentare učesnika.\nTribinu je organizovala Beogradska otvorena škola, u okviru projekta „Res Publica – Zakoni su javna stvar“, koji se bavi ulogom Vlade u zakonodavnom procesu, sa posebnim osvrtom na procedure javnih rasprava. Ovaj projekat deo je šireg projekta „Real Say on Policy“ koji sprovodi „Trag fondacija“ u partnerstvu sa Centrom za istraživanje, transparentnost i odgovornost, Nacionalnom koalicijom za decentralizaciju i Fondacijom Slavko Ćuruvija, a uz finansijsku podršku Američke agencije za međunarodni razvoj.


Ni predloga, a kamoli većine za smjenu Vlade? — БАЛКАНСКИЕ НОВОСТИ\nOpozicija navodno namjerava da povuče inicijativu za izglasavanje nepovjerenja Vladi, u DPS-u nijesu juče željeli da potvrde ali ni da demantuju da odustaju od za danas najavljenog rušenja Krivokapićevog kabineta. Šef poslaničkog kluba DPS-a Danijel Živković ranije tvrdio da imaju većinu i da su “ozbiljan subjekt”…\nTu informaciju juče je objavila TV «Vijesti» i niko iz opozicionih partija je nije demantovao do kasno sinoć.\nIz DPS-a, najjače opozicione partije čiji su poslanici tvrdili da će Vlada danas «pasti», juče niko nije želio da govori o tome da li će povući inicijativu.\nKako «Vijesti» nezvanično saznaju, opozicione partije će konačnu odluku donijeti prije početka sjednice (zakazane za 12 časova), čija je prva tačka dnevnog reda upravo predlog za izglasavanje nepovjerenja Vladi Zdravka Krivokapića.\nРоссия и Сербия готовятся к войне на Балканах: Белград на укрепление армии готов потратить сотни миллионов евро\nEvropska komisija pozdravila izbor Tužilačkog savjeta, očekuju novog vršioca dužnosti VDT-a 06.01.2022


Troje poslanika u Parlamentu FBiH danas nije preuzelo mandate\nFoto: Nedžad Uglješa | Troje poslanika u Parlamentu FBiH danas nije preuzelo mandate\nN.N. 27.11.2018 15:01\nSARAJEVO - Tri izabrana poslanika u Predstavničkom domu Parlamenta Federacije BiH na današnjoj sjednici nisu preuzeli mandate parlamentaraca.\nRiječ je o poslaniku Mirsadu Zaimoviću koji je u federalni organ zakonodavne vlasti izabran sa liste Stranke demokratske akcije (SDA). Zaimović u ovom trenutku obavlja funkciju generalnog direktora BH Telecoma.\nPored Zaimovića, mandate i certifikate nisu preuzeli ni Lidija Bradara i Mijo Krešić koji su u Federalni parlament ušli sa liste HDZ-a BiH. Bradara se još uvijek nalazi na mjestu predsjedavajuće Doma naroda Parlamenta Federacije BiH dok je Krešić trenutno na funkciji zamjenika ministra bezbjednosti BiH.\nBradara i Krešić nisu prisustvovali današnjoj sjednici predstavničkog doma Parlamenta Federacije BiH.\nMeđutim, to ne znači da Zaimović, Bradara i Krešić neće prihvatiti mandate s obzirom na to da konačnu odluku mogu donijeti u roku od sedam dana.


Čovječijoj ribici u rijeci Trebišnjici prijeti nestanak\nČovječijoj ribici prijeti nestanak, prvenstveno zbog djelovanja čovjeka koji konstantno zagađuje vodu, njeno prirodno stanište, poručio je istraživač Brajan Livorn tokom predavanja "Bazen rijeke Trebišnjice - nestajanje carstva čovječije ribice", koje je večeras održano u Muzeju Hercegovine u Trebinju.\nLivorn je ukazao na činjenicu da je pravo čudo što čovječija ribica uopšte opstaje, s obzirom na to kolika su zagađenja.\nOn je pojasnio da zaštita čovječije ribice nije jednostavan posao, ali da postoje primjeri uspješne zaštite iz njegove i prakse njegovih saradnika, što će, kako je rekao, i ubuduće da rade.\n"Mi ćemo se potruditi da zaštitimo čovječiju ribicu, bez obzira na to da li ćemo imati podršku zvaničnih institucija ili ne", naveo je Livorn, koji je slično predavanje u Trebinju održao i prije pet godina.\nOn je naveo da čovječija ribica živi na dubini od oko 100 metara i da je njen životni vijek do 120 godina jer je njen organizam "takva biotehnologija o kojoj čovjek može samo da sanja".\nLivorn je rekao da je večerašnje predavanje priredio zbog gotovo svakodnevnih zahtjeva Trebinjaca koji su željeli da čuju nešto novo o istraživanjima koja duže od dvije decenije sprovodi na području sliva Trebišnjice.\nPosebnu zahvalnost uputio je Republičkom zavodu za zaštitu kulturno-istorijskog i prirodnog nasljeđa i Speleološkom društvu "Zelena brda" iz Trebinja, koji mu sve vrijeme pružaju podršku i pomažu projektnom timu na zaštiti ove endemske vrste.\n"Njihova podrška nam je uvijek dobrodošla jer članovi tima svaki put kada se spuste u vodu, da dođu do nekih novih podataka o čovječijoj ribici, rizikuju svoj život", rekao je Livorn.\nPredavanje su organizovali Društvo za zaštitu krša iz Plimuta iz Velike Britanije, Speleološko društvo "Zelena brda" iz Trebinja i Društvo za istraživanje pećina iz Budimpešte iz Mađarske u saradnji sa trebinjskim Muzejom Hercegovine.


U posljednje vrijeme svjedoci smo predstavljanja grada Visoko kao turističke destinacije, međutim stanje u ovome gradu i nije baš sjajno u pogledu turizma.\nNaime, Visoko je sredina u kojoj se planovi grada i oglasne ploče u kontinuitetu i sistemski uništavaju, a počinioci ovih djela nisu adekvatno procesuirani. Još jedna od mrlja na mapi ovog grada kao turističke destinacije je stanje u kome se nalazi Kraljevski grad Visoki koji je u ovome trenutku prepušten sveopćem propadanju.\nIstraživanja koja su najavljna za tekuću godinu još nikada nisu počele a javnost nije informirana, šta se dešava i zašto se spomenik koji je pod zaštitom države BiH prepušta propadanju i urušavanju. Ne zaboravimo da su na tome mjestu stolovali bosanski kraljevi, izdavane povelje, te je po tom lokalitetu nas grad i dobio ime.\nNa ovaj način FOM OO SDP-a BiH Visoko zeli ukazati na stanje u kome se trenutno nalazi Kraljevski grad Visoki i spriječiti njegovo dalje propadanje.